qundao/data-zh-poetry huggingface dataset:
鹿苑寺
作者：张翥
朝代：元

千古南朝几劫灰，萧梁寺额独崔嵬。化蛇妒妇馀空井，刺虎将军有旧台。江口山红寒照没，石头树白暝烟来。满衣落叶西风急，更为凭高送一杯。
黄河
作者：张翥
朝代：元

橹后风才顺，桅头日未斜。旧河通瓠子，新浪涨桃花。得鲙因沽酒，闻鹃更忆家。迢迢云气外，北望是京华。
默坐
作者：张翥
朝代：元
体裁：五言律诗

默坐观浮世，何殊起灭云。猿寒夜嗥母，鸦急晚追群。应俗神嗟耗，经冬足苦皲。俸香吾独喜，日可炷炉薰。
默坐
作者：张翥
朝代：元

默坐观浮世，何殊起灭云。猿寒夜嘷母，鸦急晚追群。应俗神嗟耗，经冬足苦皲。俸香吾独喜，日可炷炉薰。
齐天乐
作者：张翥
朝代：元

阑干十二东风外，春藏画楼鸳琐。蜡炬光浓，氍毹坐软，宝鼎旋培沉火。玻璃盏大。但有酒须倾，有歌须和。剧饮淋浪，万金良夜虚过。中年情绪易恶，风流青镜里，销减些个。闽雨程赊，吴云驿远，别恨料应如我。先拚醉卧。任杨柳烟销，海棠月堕。明日江头，倩谁留画舸。
齐天乐·临川夜饮滏阳李辅之寓所
作者：张翥
朝代：元
体裁：词

红霜一树凄凉叶，惊鸟夜深啼落。客里相逢，尊前细数，几度雨飘风泊。微吟缓酌。渐月影斜欹，画阑东角。只怕梅花，无人看管瘦如削。江湖容易岁晚，想多情念我，归信曾约。尘土狂踪，山林旧隐，梦寄草堂猿鹤。离怀最恶。是酒醒香残，烛寒花薄。一段销凝，觉来无处著。
齐天乐临川夜饮滏阳李辅之寓所
作者：张翥
朝代：元

江霜一树凄凉叶，惊鸟夜深啼落。客里相逢，尊前细数，几度雨漂风泊。微吟缓酌。渐月影斜欹，画阑东角。只怕梅花，无人看管瘦如削。江湖容易岁晚，想多情念我，归信曾约。尘土狂踪，山林旧隐，梦寄草堂猿鹤。离怀最恶。是酒醒香残，烛寒花薄。一段销凝，觉来无处着。
齐天乐夜宴杨元诚山楼，送陈子敬之三山，
作者：张翥
朝代：元

阑干十二东风外，春藏画楼鸳琐。蜡炬光浓，氍毹坐软，宝鼎旋培沉火。玻璃＊大。但有酒须倾，有歌须和。剧饮淋浪，万金良夜虚过。中年情绪易恶，风流青镜里，销减些个。闽雨程赊，吴云驿远，别恨料应如我。先弃醉卧任杨柳烟销，海棠月堕。明日江头，倩谁留画舸。
夹溪楼
作者：张翼
朝代：元
体裁：五言律诗

寺下幽溪小，登楼亦爽神。檐虚多受月，天近不生尘。唐代风光远，宣城气象新。何时暂栖息，潇洒一吟身。
忠徐倡诗
作者：张翼
朝代：元

西神峨峨，睢孽蔓乘，兵涂氓膏，国武乏兴。唶尔尸素营贿朋，城弗典守妖狐凌。彼章缝之徒，冠伦魁能，蒲伏詟服，倒授太阿傔以承。天廓不白暑雨冰，纲常沦隳，线绝罔凭。胡为优徐倡，冶容倚市矜。鬕妖驱之俾侑乐，頩玉肆詈无陵竞。噤讴褫舞馀，怒鬟植鬅鬙。铅为钢，刃划膺，载营霸，灼上升，顾守臣钜儒，汗恧衔愧死莫惩。二仪磅礴忠义气，犹出下里孰可仍。桓桓执夷徒，乃反经沟塍。尔倡丹衷烛日月，易粉黛，誉声绳绳。污渎流，回清澄。
至正辛丑秋七月十有三日唱和诗得话字
作者：张翼
朝代：元
体裁：古风

郭远树稍阴，野旷秋始届。舟迎浦上迅，愠释林间快。绀园几世辟，断碣何年坏。阁披龙象拥，壁翳天人画。良朋蔚胥集，僧衲喜出话。谈幽贝叶翻，襟散袈裟挂。池深浮菡萏，露晞馀沆瀣。石田际粳秫，秋风偃蒲稗。屡惬清赏延，迫此日西迈。篇什志偕游，毋云弃菅蒯。
西湖竹枝词
作者：张翼
朝代：元

南高北高峰顶齐，钱塘江水隔湖西。不得潮头到湖口，郎船今夜泊西溪。
赋得韭溪春水送张别驾
作者：张翼
朝代：元
体裁：古风

春风吹花澄海门，韭溪雨足浮春云。碧漪分流入城去，石栏倒压玻瓈纹。使君青骢驻溪侧，搥鼓官船送行色。片帆直溯五湖风，水晶宫中夜吹笛。
题徐良夫遂幽轩
作者：张翼
朝代：元
体裁：古风

遂幽轩人古冠裳，乃在具区之阴、穹窿之阳。山中云深白日永，睨视浊世怜劻勷。行人摩肩车击毂，耋稚不得怡康庄。纷纭鬼朴徒，夸衒相比行。列居狎吴姝，弹丝吹笙簧。珊瑚木难貂裘子，宝钗九雏集凤凰。烧灯接席不知曙，凘尽彷佛雪沃汤。是时轩人起视夜，山外碧海天乌翔。遂幽之志始独著，彼嗜富贵俱茫茫。山幽谷寂众鄙厌，此足慰意躬徜徉。西山朝来致爽气，东柯茂林延疏光。一尘不起万籁寂，敛辑缥简清琴张。划冥虚室皦生白，嗒然丧我几坐忘。熙皞似太古，坦道无敚�。阳和涣解冻冱息，条风煦日花吹香。千厓无人坞墅美，峰回岫转飞岚长。溪明绕岸路不断，三十六曲春洋洋。流目缘空澄，具区入浩荡。放舟纵所适击楫，歌沧浪洞庭舂撞。窃隙穴林屋，夐僻苔花苍。左招浮丘右安期，振衣矫首望八荒。乃知天壤间，遂幽乐无央。此乐我可图，脱屣蛮触蜗角场。儗邀云卧高敏君，握手径蹑穹窿冈。岸巾轩中一长啸，神游太始朝羲皇。
题蒋灏画翎毛
作者：张翼
朝代：元
体裁：七言绝句

曾向山中倚玉阑，琼葩相映碧琅玕。翠禽啼破香云梦，别有春风酿早寒。
鬻石篇同张仲简赋
作者：张翼
朝代：元
体裁：古风

二仪磅礴气郁积，土壤精英乃为石。由来万植有奇趣，平地峰峦皆兀硉。渊哉至人心妙与，元气并谓兹质凝。胚浑各有始块石，磥砢欲与造化更相成。山中归来一茅宇，束薪㪺泉夜半煮。蒸浮为云润为雨，追工补天天莫补。五色徒鍊神鬼泣，巨炉呼风鼎水立。元气淋漓涨空湿，飞丹射瞳光煜熠。至人之心澹以宁，呼吸万籁收风霆。飧和导气窥黄庭，枯肠厌饫芒角生。隐文秘诀不可徵，深函内藏归谷城。
寄广西白·其一
作者：张舜咨
朝代：元
体裁：七言绝句

归思迢迢不奈何，寄声珍重病维摩。风帆明日春江水，回首苍山绿树多。
寄广西白·其二
作者：张舜咨
朝代：元
体裁：七言绝句

宝塔从空舍利光，风铃和梦度春江。遥知西老闻钟处，木末乌啼月到窗。
次李士廉韵简玉山
作者：张舜咨
朝代：元
体裁：七言律诗

书楼琴几石崭然，晴雪飞来太华颠。墨本秘函枯树赋，牙签插架白云篇。清心求友先同调，华发逢人耻问年。共惜分阴珍雅玩，封侯拟不到鸢肩。
孝梅
作者：张菊存
朝代：元

南风吹南枝，一白点万绿。岁寒谁知心，孟宗林下竹。
三川水涨金别驾用老杜韵题壁间馀续其后
作者：张著
朝代：元
体裁：古风

三川险隘地，咫尺分水陆。昔闻涨波涛，奔腾来百谷。杜陵野老翁，适见骇心目。坐看吞两崖，形势益穷蹙。居民徙窟巢，川脉失委曲。彭撞动云根，大石乱颠踣。路没隔农樵，林暝窜麂鹿。潴汇何深雄，下流乃壅塞。疏凿无由施，东趋苦不速。巨浸竟崇朝，清源变污渎。雷雨仍晦暝，天地岂翻覆？蛟龙相怒争，触齧角尾秃。穹祗胡怠玩，弗即斡关轴。黔黎杂蛙黾，不得安食宿。翁时厄途穷，遭此吞声哭。阳光未发舒，阴翳正含蓄。水怪挟天吴，鼓舞恣骄黩。巨灵那有神，是物尽拘束。炼石补漏天，立极断鳖足。寰区遂底宁，舟驭罔踦局。谁知一气机，周运有盈缩。只今川水消，曾不及牛腹。我歌少陵诗，思渺青冥鹄。
与李克敏陆子善分题雪井
作者：张著
朝代：元
体裁：古风

乾元古仙宫，迥出虞山半。旭日开玄门，飞霞集楼观。中有寒碧甃，下浸云根断。寒泉出太阴，辘轳转云汉。时闻百尺声，遍沃众真盥。伊昔徐神翁，始结猿鹤伴。卓剑呼六丁，凿此石崖畔。翁乘白云去，千载付清玩。至今渫不食，使我发浩叹。乞君马上瓢，急济东海旱。
出延安南关
作者：张著
朝代：元
体裁：七言绝句

向年跃马入南关，策策赢骖此日还。行过江南莫回首，塞云深处万重山。
发南康
作者：张著
朝代：元
体裁：七言绝句

五老峰前宿雨晴，青天影落碧波明。孤帆趁得西风便，自在江山画里行。
呈李别驾
作者：张著
朝代：元
体裁：七言律诗

天门丹雘颁新泽，同下襄阳取道来。西北关山秦塞远，东南烟浪楚帆开。秋风白发乌纱帽，九日黄花绿酒杯。此别忆君沧海上，五云楼阁倚蓬莱。
奉和金别驾见寄韵
作者：张著
朝代：元
体裁：五言律诗

谷口归耕去，吾惭郑子真。天涯愁独客，年老惜馀春。尘土青衫旧，云沙白发新。多情金别驾，应是可怜人。
忆巢父
作者：张著
朝代：元
体裁：古风

幽壑映晴峦，溪水扬新绿。言昔有异人，在此寄幽独。放情陵汉霄，浮云等黄屋。濯足清泠滨，长啸响山谷。为惮都俞烦，甘心友麋鹿。声飞天地间，谁能嗣芳躅。
春江回棹送浙江宣使邓和卿
作者：张著
朝代：元
体裁：七言绝句

飞花冉冉柳毵毵，歌断沙头酒半酣。明日倚篷烟雨外，青山多在浙江南。
村居
作者：张著
朝代：元
体裁：五言绝句

危桥入孤村，老木倚绝壁。幽鸟啼一声，万象动寒碧。
次李克敏节判见寄韵
作者：张著
朝代：元
体裁：七言律诗

我识淮南李谪仙，乱离相忆又经年。楼船夜梦横江去，草阁春寒听雨眠。看镜自应悲白发，把杯谁与问青天。多情昨夜传消息，许寄新诗一百篇。
次韵送彭贰令
作者：张著
朝代：元
体裁：七言律诗

三月祁连山下路，客愁暂破少人知。草经夜雨回芽短，花苦春寒著蕊迟。银瓮络丝谁送酒，玉笺挥墨自题诗。相从不久还相别，明日思君意转悲。
江南曲
作者：张著
朝代：元
体裁：古风

江南三月春水长，葡萄泼醅春正香。画船载酒看春去，船头惊起双鸳鸯。鸳鸯双飞过江去，江花如雪接江树。吴姬歌断望欲迷，不知今夜栖何处？夜深酒醒江月寒，忆君西塞何当还。春眉淡画江南川。
甘泉县
作者：张著
朝代：元
体裁：七言绝句

甘泉道傍客舍低，甘泉城下行人稀。蹇驴华发乌延客，独在江南最后归。
缪使君之嘉兴贰守赋去思诗分题得仙姑洞
作者：张著
朝代：元
体裁：古风

六鳌顿舆海神泣，虞山嵂兀海西立。六丁凿翠深玲珑，三十六天通出入。冰帘压云苍玉扉，瑶阶夜湿青琉璃。洞房背立玉窈窕，东风吹冷芙蓉衣。昆仑月落蓬莱晓，金鸡梦断西飞鸟。桃花一夜满天台，刘郎不归春悄悄。五云阁西十二楼，远山翠结天上愁。美人娟娟何处所？白蘋歌断南湖洲。相思相见苦不早，白石如糜天地老。
过渭河
作者：张著
朝代：元
体裁：七言绝句

西来鸟鼠出咸阳，东入黄河去渺茫。流尽秦宫脂水气，馀波犹荡野鸳鸯。
过缑市
作者：张著
朝代：元
体裁：古风

神仙王子晋，昔师浮丘公。挥剑断亲爱，化形辞后宫。金丹换毛骨，直上蓬莱峰。一去苟泯迹，无乃与死同。所以骑白鹤，归集缑山东。家人下盈瞩，吹笙五云中。迢迢千载后，令人仰高风。我行经故墟，感慨追遣踪。空馀埋剑冢，石刻摧蒿蓬。碧桃如可醉，脱屣遥相从。
过鹅岭关
作者：张著
朝代：元
体裁：七言绝句

缑氏山东拥翠屏，石门天削倚苍冥。崧阳明日重回首，三十六峰云外青。
送碧泉石道士住持吴兴玄妙观
作者：张著
朝代：元
体裁：古风

太湖三万六千顷，湖阴倒浸群山影。何人宴坐水晶宫？日对湖山适酣咏。风流别驾如神仙，楼居缥缈淩紫烟。海虞仙侣惜别久，思往见之心悁悁。山人苦留不肯住，鹤背吹笙过湖去。霞衣光曳五色云，纶巾倒挂三花树。侯亦念君久不来，琳宫瑶席为君开。相逢一笑清虚境，回首海上无蓬莱。我今攀随不可得，酒醒山空重相忆。明年三月定寻君，洞口桃花春一色。
题折枝竹
作者：张著
朝代：元
体裁：七言绝句

凤尾萧萧野露凉，天风吹影落潇湘。玉箫声断秋如洗，自扫闲云过石床。
题挟弹图
作者：张著
朝代：元
体裁：七言绝句

锦袍白马照青莎，手撚金丸意若何。莫把流莺惊起去，江南春树苦无多。
题陆子善便面
作者：张著
朝代：元
体裁：七言绝句

蹇驴策策逐金鞍，夹道松阴白日寒。谁向辋川烟雨外，尽将情思写霜纨。
题陆子善所藏画
作者：张著
朝代：元
体裁：七言绝句

千章绿树浓欲暝，万壑颓云湿不流。昨夜溪南春雨过，桃花无处觅渔舟。
龙山歌送卜子敬之无锡幕长
作者：张著
朝代：元
体裁：古风

九龙之山青如蓝，群峰卓绝天西南。十年秀色烟尘里，丹崖翠壁空崭岩。山中煮茶旧仙客，茶烟久冷松下石。云根野火焚断碑，谁扫苍苔觅陈迹？第二泉头亭不孤，亭上李绅读书之故庐。松萝烟雨翳岩户，林扉阴磴今有无。城门西路平如掌，青鞋布袜足来往。尽收丘壑入胸中，更挹朝来气萧爽。芙蓉幕下肯事闲，吴松素练开秋寒。丹青点染分毫末，为我貌出诸林峦。西峦著高东峦小，楼阁参差出林杪。隔溪写君吏隐居，相对茆堂青未了。画成好寄沧江濆，使我见图如见君，日日为君歌《白云》。
一半儿
作者：张观光
朝代：元
体裁：曲

则俺那祖公是开国旧功臣。叔父你从小�一个敢战军。这金牌子与叔父带呵也是本分。见婶子那壁意欣欣。云：叔父。你受了这牌子者。老千户云：我可怎么做的。正末唱：我见他一半儿推辞一半儿肯。
七弟兄
作者：张观光
朝代：元
体裁：曲

你也不索左猜。右猜。既带了这素金牌。则合一心儿镇守着夹山寨。谁着你赏中秋玩月畅开怀。敢前生少欠他几盏黄汤债。
不拜门
作者：张观光
朝代：元
体裁：曲

则听的这者刺古笛儿悠悠聒耳喧。那驼皮鼓鼕鼕的似春雷健。我向这筵前。筵前。我也曾舞蹁跹。舞罢呵谁不把咱来誇羡。
也不啰
作者：张观光
朝代：元
体裁：曲

对着这众官员。诸亲眷。送路排筵宴。道是去也去也难留恋。甚日重相见。
仙吕点绛唇
作者：张观光
朝代：元
体裁：曲

一来是祖父的家门。二来是自家的福分。悬牌印。扫荡征尘。将勇力施呈尽。
伴读书
作者：张观光
朝代：元
体裁：曲

他道你结下的冤雠大。伤了他旧叔侄美情怀。一任你昨日的供招依然在。休想他低头做小心肠改。便死也只吃杯儿淡酒何伤害。到底个不伏烧埋。
双调五供养
作者：张观光
朝代：元
体裁：曲

愁冗冗。恨绵绵。争奈我赤手空拳。只得问别人借了几文钱。可买的这一瓶儿村酪酒。待与我那第二个弟兄祖饯。想着他期限迫难留恋。可若是今番去也。知他是甚日个团圆。
双调新水令
作者：张观光
朝代：元
体裁：曲

贺平安报偌可便似春雷。你把那明丢丢剑锋与我准备。他误了限次。失了军期。差几个曳剌勾追。云：经历。你去问镇守夹山口子的。唱：兀那老提控到来也未。
唐兀歹
作者：张观光
朝代：元
体裁：曲

往常我幔幕纱幮在绣围�眠。到如今枕着一块半头砖。土炕上土炕上弯着片破席荐。畅好是悽惶也波天。
喜人心
作者：张观光
朝代：元
体裁：曲

今朝别后。再要相逢。则除是梦中来见。奈梦也未必肯做方便。只落的我兄弟行傒落。婶子行熬煎。侄儿行埋怨。世事多更变。好弱难分辨。
大拜门
作者：张观光
朝代：元
体裁：曲

我可也不想今朝。常记的往年。到处�追陪下些亲眷。我也曾吹弹那管弦。快活了万千。可便是大拜门撒敦家的筵宴。
天下乐
作者：张观光
朝代：元
体裁：曲

只见他越寻思越着昏。敢三魂。失了二魂。带云：我试猜波。唱：莫不是铁哥镇抚家远探亲。六儿云：不是。正末唱：莫不是达鲁家老太君。六儿云：也不是。正末唱：莫不是普察家小舍人。六儿云：也不是。正末唱：莫不是叔叔婶子两口儿来访问。
太平令
作者：张观光
朝代：元
体裁：曲

我将他几番家叱退。他苦央及两次三回。则管�指官画吏。不住的叫天�地带云：狗儿。唱：。你可向这�。问你。莫不待替吃。狗儿云：我替吃。我替吃。正末云：你替吃。令人。你安排下大棒子者。唱：我先拷的你拷的你腰截粉碎。
尾煞
作者：张观光
朝代：元
体裁：曲

将那煖痛的酒快酾。将那配酒的羔快宰。尽叔父再放出往的沈酣态。只留得你潦倒馀生便是大古�啋。
山石榴
作者：张观光
朝代：元
体裁：曲

往常我便打扮的别。梳妆的善。乾皂靴鹿皮绵团也似软。那一领家夹袄子是蓝腰线。
川拨棹
作者：张观光
朝代：元
体裁：曲

你得要闹咳咳闹咳咳使性窄。我须是奉着官差。法令应该。岂不知你年华老迈。故意的打你这一百。
庆宣和
作者：张观光
朝代：元
体裁：曲

则这断事处谁教你可便来这�。这讼厅上可便使不着你那家有贤妻。云：着他那属官每便道。叔叔犯下罪过来。可着媳妇儿来说。唱：你这个关节儿常好道来的疾。云：茶茶。你若不回去呵。唱：可都枉擘破咱这面皮。面皮。
得胜令
作者：张观光
朝代：元
体裁：曲

打的来一棍子一刀锥。一下起一层皮。他去那血泊�难禁忍。则着俺校椅上怎坐实。他失误了军期。难道他没罪谁担罪。云：打了多少也。经历云：打了三十也。正末唱：才打到三十。赤瓦不剌海你也忒官不威牙爪威。
忽都白
作者：张观光
朝代：元
体裁：曲

兄弟哎我也曾有那往日的家缘。旧日的庄田。如今折罚的我无片瓦根椽。大针麻线。着甚做细米也那白面。厚绢也那薄绵。兄弟哎你则看俺一双父母的颜面。怕到那冷时节有甚么替换下的旧袄子儿。你便与我一领儿穿也波穿。老千户云：哥哥若不说呵。你兄弟怎生知道。我就着人打开驼垛。将一领绵团袄子来。与哥哥禦寒。正末唱：不是我絮絮叨叨。咶咶煎煎。两泪涟涟。霍不了我心头怨。趁不了我平生愿。
慢金盏
作者：张观光
朝代：元
体裁：曲

我着这苦口儿说些良言。劝你那酒莫贪。劝你那财休恋。你可便久镇着南边夹山的那峪前。统领着军健。相持的那地面。但要你用心儿把守得安然。你可便只愁升。不愁贬。
搅筝琶
作者：张观光
朝代：元
体裁：曲

咱须是关亲意。也索要顾兵机。官�着你户列簪缨。着你门排画戟。可怎生不交战。不迎敌。吃的个醉如泥。情知你便是快行兵的姜太公齐管仲越范蠡汉张良可也管着些甚的。枉了你哭哭啼啼。
收江南
作者：张观光
朝代：元
体裁：曲

呀。这的是便宜行事的那虎头牌。老千户云：元来是军令上该打我来正末唱：打的你哭啼啼湿肉伴乾柴。也是你老官人合受血光灾。休道是做侄儿的忒歹。早忘了你和俺爷爷妳妳是一胞胎。
月儿弯
作者：张观光
朝代：元
体裁：曲

则俺那生忿忤逆的丑生。有人向中都曾见。伴着火泼男也那泼女。茶房也那酒肆。在那瓦市�穿。几年间再没个信儿传。有句话舌尖上挑着。我去那喉咙�咽。
梅花酒
作者：张观光
朝代：元
体裁：曲

呀。这一场事不谐。又不是相府中台。御史西台。打的你肉绽也那皮开。你心下自裁划。招状上没些歪。打你的请过来。将牌面快疾抬老官人觑明白。
梅魂
作者：张观光
朝代：元

梦觉罗浮迹已陈，至今想像事如新。相思一夜窗前月，似见三生石上春。的的孤芳冰气魄，疏疏冷蕊雪精神。料应楚些难招至，欲倩花光为写真。
正宫端正好
作者：张观光
朝代：元
体裁：曲

则为他误军期。遭残害。依国法断的明白。寻思来这期亲尊长多妨碍。俺今日谢罪也在宅门外。
步步娇
作者：张观光
朝代：元
体裁：曲

则你这大小属官都在这厅阶下跪。畅好是一个个无廉耻。他是叔父我是侄。道底来火须不热如灰。你是必再休提。云：他是我的亲人。犯下这般正条款的罪过来。我尚然杀坏了。你每若有些儿差错呵。唱：你可便先看取他这个傍州例。
沈醉东风
作者：张观光
朝代：元
体裁：曲

只见他气丕丕的庭阶下立地。不由我不恶噷噷心下猜疑。带云：我歹杀者波。唱：我是奉着帝主宣。掌着元戎职。可怎生全没些大小尊卑。带云：你是我所属的官呵。唱：还待要诈耳佯聋做不知。到根前不下个跪膝。
油葫芦
作者：张观光
朝代：元
体裁：曲

疑怪这灵鹊儿坐在枝上稳。畅好是有定准。云：六儿。来的是什么亲眷。六儿云：则说是亲眷。不知是谁。正末唱：则见他左来右去再说不出甚亲人。为甚么叨叨絮絮占着是迷丢没邓的混。为甚么獐獐狂狂便待要急张拒遂的褪。眼脑又剔抽秃揣的慌。口角又劈丢扑搭的喷。只见他蹅蹅忽忽身子儿无些分寸。觑不的那奸奸诈诈没精神。
沽美酒
作者：张观光
朝代：元
体裁：曲

则见他㥮��的做样势。笑吟吟的强支对。他那�口口声声道是饶过只。我这�寻思了一会。这公事岂容易。
混江龙
作者：张观光
朝代：元
体裁：曲

几回家开旗临阵。战番兵累次建功勋。怕不的赀财足备。孳畜成群。长养着百十槽冲锋的惯战马。掌管着一千户屯田的镇番军。我如今欲待去消愁闷。则除是飞鹰走犬。逐逝追奔。
滚绣球
作者：张观光
朝代：元
体裁：曲

疾去波。到第宅。休道是镇南边统军元帅。则说是亲眷家将羊酒安排。休道迟。莫见责。省可�便大惊小怪。将宅门疾快忙开。报与俺那老提控叔叔先知道。则说我侄儿山寿马和茶茶煖痛来。莫得疑猜。
相公爱
作者：张观光
朝代：元
体裁：曲

则我那银盆也似厖儿腻粉钿。墨锭也似髭须着绒绳儿缠。对着这官员。亲将那筹箸传。等的个安筵盏初巡遍。
石竹子
作者：张观光
朝代：元
体裁：曲

则俺那山寿马侄儿是软善。犯着的休想他便肯见怜。假若是罪当刑死而无怨。赤紧的元帅令更狠似帝王宣。
离亭宴煞
作者：张观光
朝代：元
体裁：曲

虽然是罢干戈绝士马无征战。你索与他演鎗刀轮剑戟习弓箭。则要你坚心儿向前。你去那寨栅内莫忧愁。营帐内休惧怯。阵面上休劳倦。老千户做拜辞科云：则今日拜辞了哥哥。便索往夹山口子去也。正末云：兄弟。你稳登前路。老千户云：左右那�。将马来。做上马科云：哥哥。慢慢回去。正末唱：则你那疋马屹蹬蹬的践路途。我独自个气丕丕归庄院。老千户云：俺哥哥你还健着哩。正末唱：我可便强健杀者波活的到明年后年。老千户云：待我到那�。便来取哥哥。正末唱：你待要重相见面皮难。带云：兄弟。唱：咱两个再团圆可兀的路儿远下。
笑和尚
作者：张观光
朝代：元
体裁：曲

他问我今日个一家儿为甚来。昨日个打我的可是该也那不该。把脸皮都撇在青霄外。从今后�着个贪杯的老不才。谢了个贤慧的女裙钗。休休休休想他便降阶的忙迎待。
胡十八
作者：张观光
朝代：元
体裁：曲

他则待殢酒食。可便恋声妓。他那�肯道把隘口退强贼。每日则是吹笛擂鼓做筵席。老旦云：你叔叔老了也。正末云：你道叔叔老了。他多大年纪也。老旦云：他六十岁了。正末唱：他恰才便六十。云：姜太公八十岁遇文王。戊午日兵临孟水。甲子日血浸朝歌。扶立周朝八百年天下。唱：他比那伐纣的姜太公尚兀自还少他二十岁。
落梅风
作者：张观光
朝代：元
体裁：曲

我抹的这瓶口儿净。我斟的这盏面儿圆。老千户做接盏科：正末云：兄弟且休便吃。唱：待我望着那碧天边太阳浇奠。则俺这穷人家又不会别咒愿。则愿的俺兄弟每可便早能勾相见。
赚煞
作者：张观光
朝代：元
体裁：曲

则今日过关津。度州郡。没揣的逢他敌人。阵面上相持赌的是狠。托赖着俺祖公是番宿家门。哎。你莫因循。便只待人急偎亲。畅好道厮杀无过是咱父子军。誓将那鲸鲵来尽吞。只将这边关守紧。你可便舍一腔热血报明君同旦儿六儿下。
醉中天
作者：张观光
朝代：元
体裁：曲

叔叔你鞍马上多劳困。婶子你程途上受艰辛。一自别来五六春。数载家无音信。则这个山寿马别无甚痛亲。我一言难尽。来探你这歹孩儿索是远路风尘。
醉也摩娑
作者：张观光
朝代：元
体裁：曲

则被你抛闪杀业人也波天。则被你抛闪杀业人也波天。我无卖也那无典。无吃也那无穿。一年不如一年。
醉娘子
作者：张观光
朝代：元
体裁：曲

则我那珍珠豌豆也似圆。我尚兀自拣择穿。头巾上砌的粉花儿现。我系的那一条玉兔鹘是金厢面。
金盏儿
作者：张观光
朝代：元
体裁：曲

我为甚么语谆谆。单怕你醉醺醺。只看那斗来粗肘后黄金印。怎辜负的主人恩。但愿你扶持今社稷。驱灭旧妖氛。常言道家贫显孝子。国难识忠臣。
金盏儿
作者：张观光
朝代：元
体裁：曲

我自小�化了双亲。忒孤贫。谢叔叔婶子把我来似亲儿般训。演习的武和文。我如今镇边关为元帅。把隘口统三军。我当初成人不自在。我若是自在不成人。
阿那忽
作者：张观光
朝代：元
体裁：曲

再得我往日家缘。可敢赍发与你些个盘缠。有他这鳔接来的两根儿家竹箭。老千户云：你兄弟收了者。正末云：还有哩。唱：更有条蜡打来的这弓弦。
雁儿落
作者：张观光
朝代：元
体裁：曲

你畅好是腕头有气力。我身上无些意。可不道厨中有热人。我共他心下无雠气。
风流体
作者：张观光
朝代：元
体裁：曲

我到那春来时。春来时和气喧。若到那夏时节。夏时节薰风遍。我可便最怕的。最怕的是秋暮天。更休题腊月�。腊月�飞雪片。
鸳鸯煞
作者：张观光
朝代：元
体裁：曲

你则合眠霜卧雪驱兵队。披星带月排戈戟。你也曾对咱盟咒。再不贪杯。唱道索记前言。休贻后悔。谁着你旦暮朝夕尝吃的来醺醺醉。到今日待怨他谁。这都是你那恋酒迷歌上落得的众随下。
题高尚书夜山图
作者：张谦
朝代：元
体裁：七言绝句

万籁无声夜气清，江山一片月华明。倚楼谁在高寒处，一笑披图白发生。
绝句
作者：张谷
朝代：元
体裁：七言绝句

隐居城市绝尘埃，秋菊春来手自栽。一卷楞伽读未罢，南山相对翠崔嵬。
句
作者：张起
朝代：元

别来越树长为客，看尽吴山不是家。
宣圣墓
作者：张起岩
朝代：元

迢迢鲁城阴，长林肃秋色。修门负平冈，重墉屹玄宅。交柯矗云霄，文楷开苍柏。翁仲俨仪卫，斋厅厂虚白。境土自清旷，密茂不容隙。巢居绝禽鸟，郁茁无寸棘。苔藓带坚埴，草露湿寒碧。肃躬款崇关，屏气前踧踖。高陵遂瞻仰，素愿惬平昔。圣裔偕守长，联翩来接迹。罗列仪雍容，奠拜助登陟。慨然渺深思，辞容宛如觌。徘徊凝睇久，景慕遂叹息。缅想万世功，纲常赖扶植。林林区宇内，孰不沾圣泽。宜哉子孙枝，蕃衍挺圭璧。百代如一日，附垄守宗泽。欲归重踌躇，历览抚碑刻。崇文际皇元，新庙再修饬。风厉示多方，镌铭有穹碣。
游金牛山
作者：张起岩
朝代：元

余生爱林壑，梦想云水间。倏然外尘嚣，俗类每相关。一行堕世网，著脚多阻艰。回望故山云，逋客几汗颜。逖矣古肥城，岱麓空翠环。有山名郁葱，秀色青云端。中藏古招提，檐户擅林峦。我来脱尘鞅，幽境穷跻攀。层冈列屏嶂，曲径穿荆菅。坏桥拥流水，激石声潺潺。山门胜雄视，殿宇凌高寒。旅檀矗青瑶，文风馀朱颜。斗栱镂珍木，金碧纷斓斑。老柏数十围，枝柯驳苍顽。石泉湛清泠，古洞秘神筌。境与心迹清，恍若遗人寰。同游二三子，欲去还为言。迫春初暖日，未足称奇观。首夏山樱熟，红珠瑩堪餐。佳树影清密，好鸟声绵蛮。松露坠青滴，岩云拥髻鬟。烟萝罩虬枝，灵草封法坛。晴岚新云馀，飞湍泻埼湾。闻之洒然笑，襟怀豁幽閒。更爱读书堂，当年萃衣冠。中有擢桂仙，声名蔼朝班。健气壮精舍，盛事留兹山。便欲谢簪绂，眠云弄潺湲。午风鸣素琴，春醪洒清欢。题诗约山灵，莫云迂夫孱。
游金牛山
作者：张起岩
朝代：元
体裁：古风

余生爱林壑，梦想云水间。倏然外尘嚣，俗类每相关。一行堕世网，著脚多阻艰。回望故山云，逋客几汗颜。逖矣古肥城，岱麓空翠环。有山名郁葱，秀色青云端。中藏古招提，檐户擅林峦。我来脱尘鞅，幽境穷跻攀。层冈列屏嶂，曲径穿荆菅。坏桥拥流水，激石声潺潺。山门胜雄视，殿宇凌高寒。旅檀矗青瑶，文风馀朱颜。斗栱镂珍木，金碧纷斓斑。老柏数十围，枝柯驳苍顽。石泉湛清泠，古洞秘神筌。境与心迹清，恍若遗人寰。同游二三子，欲去还为言。迫春初暖日，未足称奇观。首夏山樱熟，红珠莹堪餐。佳树影清密，好鸟声绵蛮。松露坠青滴，岩云拥髻鬟。烟萝罩虬枝，灵草封法坛。晴岚新云馀，飞湍泻埼湾。闻之洒然笑，襟怀豁幽閒。更爱读书堂，当年萃衣冠。中有擢桂仙，声名蔼朝班。健气壮精舍，盛事留兹山。便欲谢簪绂，眠云弄潺湲。午风鸣素琴，春醪洒清欢。题诗约山灵，莫云迂夫孱。
潍县八景 其一 东园早春
作者：张起岩
朝代：元

春到东园景物幽，小桃破萼柳丝柔。好邀诗友联诗句，信步携筇试一游。
潍县八景 其三 西山晴雪
作者：张起岩
朝代：元

晓云冬雪冻风残，一带西山尽可观。楼上凭栏凝望处，潺湲高列玉屏寒。
潍县八景 其二 南溪垂钓
作者：张起岩
朝代：元

垂柳阴阴蘸碧溪，溪边钓叟坐苔矶。是非拨置纶竿外，閒看沙头白鹭飞。
潍县八景 其五 麓台秋月
作者：张起岩
朝代：元

银河漾漾净天街，碧月辉辉照麓台。台上读书燕太子，清光依旧向人来。
潍县八景 其六 青杨晴眺
作者：张起岩
朝代：元

秋风雨霁碧天凉，极目城楼逸兴长。几簇人家山色里，一川禾黍半苍黄。
潍县八景 其四 孤峰夕照
作者：张起岩
朝代：元

一抹残阳碧映岑，孤峰倒影自成阴。牧童横笛归家去，鞭趁牛羊出远林。
潍县八景·东园早春
作者：张起岩
朝代：元

春到东园景物幽，小桃破萼柳丝柔。好邀诗友联诗句，信步携筇试一游。垂柳阴阴蘸碧溪，溪边钓叟坐苔矶。是非拨置纶竿外，閒看沙头白鹭飞。晓云冬雪冻风残，一带西山尽可观。楼上凭栏凝望处，潺湲高列玉屏寒。一抹残阳碧映岑，孤峰倒影自成阴。牧童横笛归家去，鞭趁牛羊出远林。银河漾漾净天街，碧月辉辉照麓台。台上读书燕太子，清光依旧向人来。秋风雨霁碧天凉，极目城楼逸兴长。几簇人家山色里，一川禾黍半苍黄。
赠王季境
作者：张起岩
朝代：元

春满维扬十万家，先公曾此驻高牙。官厅寂寂留芳树，旧馆阴阴闭落花。祠下系鞍寻芍药，楼前骑鹤听琵琶。归来不异当时事，一路东风帽影斜。
送朱真一
作者：张起岩
朝代：元

鹤驭翩翩渺莫攀，浩然清兴满西山。摩挲铁柱观浮世，整顿丹函说大还。石壁风清瑶草秀，洞天春尽玉笙寒。扁舟傥遂游仙约，握手岩扉一解颜。
题杨宣慰云南颂后
作者：张起岩
朝代：元

挥戈如笔笔如刀，帅阃文场有此豪。绝域建功追定远，明时献颂效王褒。风云庆会扳鳞贵，竹帛光荣汗马劳。吏草新铭刻铜柱，不须辛苦学《离骚》。
题金台集四首
作者：张起岩
朝代：元

崇天门下听胪传，台阁联翩四十年。今日悬车归故里，杖藜携酒落花前。玉带难围老病身，庙堂补报乏涓尘。衰年作别情怀恶，秉烛题诗赠故人。爱君谈辩似悬河，更喜交情古意多。长使马周贫作客，令人千古愧常何。百尺高楼易水东，千金曾此彀英雄。君来却在承平日，先策诗坛第一功。
题金台集四首·其一
作者：张起岩
朝代：元

崇天门下听胪传，台阁联翩四十年。今日悬车归故里，杖藜携酒落花前。
题金台集四首·其三
作者：张起岩
朝代：元

爱君谈辩似悬河，更喜交情古意多。长使马周贫作客，令人千古愧常何。
题金台集四首·其二
作者：张起岩
朝代：元

玉带难围老病身，庙堂补报乏涓尘。衰年作别情怀恶，秉烛题诗赠故人。
题金台集四首·其四
作者：张起岩
朝代：元

百尺高楼易水东，千金曾此彀英雄。君来却在承平日，先策诗坛第一功。
义妇辞为王佐妻万氏作
作者：张达
朝代：元
体裁：古风

结发事闺阃，盟心同死生。如何中弃捐，不得长合并。迩者被嘉命，校艺赴吴城。临岐重寄托，肃穆候亲庭。旨甘毋或缺，旦夕善寝兴。斯情靡有违，庶用慰徂征。岂不恋兹爱，所忧在国程。自从分别来，魂梦但怔营。归途冒霜露，果为二竖婴。百药鲜一效，良工徒折肱。拊膺哭九京，白日昧光晶。苍旻胡不仁，妾身独㷀㷀。妇人失所天，贵富何足荣。生命虽云艰，独生宁自经。跂予慕高躅，感此双涕零。时俗薄伦叙，骨肉犹相轻。何况合恩义，焉识墨与绳。夫有忠孝诚，妇有义烈称。清风播万古，粲粲垂令名。太史采篇什，此辞良可徵。
云山深处图
作者：张达
朝代：元
体裁：古风

山色逗奇秀，云光澹冲融。斯游日成趣，幽杳焉可穷。乐意鱼鸟适，旷怀猿鹤通。读书长松下，斸药林薮中。体倦时一息，闭关保玄冲。于焉谢簪绂，即尔徂春冬。羽客衒豪素，挥洒写清风。何当解尘鞅，岁晏远相从。
交柯图为徐子真作
作者：张达
朝代：元
体裁：古风

种植纪昌运，维善为休徵。相期树交柯，居然家道兴。真契果有验，双盖供前楹。儿孙日炽盛，帑廪逾丰盈。诗书列高座，青紫罗广庭。朅来四百年，世胄飘华缨。奈何人事易，劫火焚林坰。当时古槠樟，一旦成榛荆。但见扫地赤，不睹参天青。空馀风云合，无复虬龙升。应念培植勤，载使柯叶荣。毋徒玩粉墨，抚卷谩劳情。
先泽斋卷为黄以实作
作者：张达
朝代：元
体裁：古风

层构蹑云标，偏楹跨风麓。珍藏百氏典，卷卷自缄束。重是前代人，摩挲屡曛旭。每常舒卷会，悽惋辄盈目。忆昔冠学初，奇文贪积蓄。柰何值变故，一旦成荡覆。寇火暨淫霖，漂焚弃空谷。焉知三十载，编帙弗载瞩。安得从尔游，大观恣所欲。风帘逆朝暾，雨楹烧夕烛。餍饫九流迷，驰驱四库录。匪惟娱识界，且以慰衷曲。感此复徒然，相看反悲蹙。挥毫写新咏，鄙吝聊自沃。
十一月十九日题
作者：张达
朝代：元
体裁：古风

原上鸣脊鸰，僶俛思急难。如何二十载，恂恂遘忧患。綵服明晓日，菽水怡令颜。谅哉致婉愉，勖率无间言。前除风雪交，北堂霜露繁。紫荆日萎绝，华发萃九原。陟岵独延伫，复谁念羁艰。载歌棠棣诗，恻怆摧肺肝。
历山祖饯图赠别萧郎中之官陕西
作者：张达
朝代：元
体裁：古风

素楮挥玄霭，写此相思绪。沙头一瓢酒，酌别秋城暮。长安豪侠地，在昔矜王度。画诺慎嘉猷，庶几存畏慕。挥手从此辞，愿言保贞固。虽无万里途，何由重会遇。漠漠秦川云，离离历山树。贻尔慎卷舒，岂为誇豪素。
古意
作者：张达
朝代：元
体裁：五言绝句

骊龙颔下珠，光彩夺明月。所适尽惛朦，孤忱向谁雪。
君子斋卷为邵文斌作
作者：张达
朝代：元
体裁：古风

卜地结华构，夙昔严兴居。谅哉成德士，秉心恒晏如。弃置尘俗累，玩守圣贤书。斯文未坠地，小大任卷舒。自匪不器资，焉能识几微。篇章契道真，觞酌陶情娱。晞发暴旸谷，漱齿临清渠。放意横八区，俛仰贵不渝。德业日已崇，庶用复其初。允矣君子与，廓然霄壤俱。
咏怀·其一
作者：张达
朝代：元
体裁：古风

夜中喟然叹，抚瑟发孤愤。交游遍海内，零落殆已尽。萧条感知已，饮恨中自隐。骐骥不用良，秋霜蕙花殒。怆愧激清歌，衣沾涕徒抆。
咏怀·其七
作者：张达
朝代：元
体裁：古风

大海渺无际，敝舟驾洪流。狂飙怒屏翳，骇浪兴阳侯。维楫中道失，摇摇寸心愁。所具本不素，没身竟何尤。
咏怀·其三
作者：张达
朝代：元
体裁：古风

种莲洿池中，根浅萌未树。风波日潜骧，华耀宁复吐。凫鹥伤铩翮，怅怅独尔顾。岂无荃与蘅，岁月逼霜露。嗟我怀美人，逍遥叹迟暮。
咏怀·其九
作者：张达
朝代：元
体裁：古风

昔我游邯郸，悲歌上丛台。黄云蔽原野，秋色南中来。怆恍吊陈迹，繁华空绿苔。平原君不见，知已安在哉。志士无蠖屈，山林有遗材。兴言惜往日，千古馀悲哀。
咏怀·其二
作者：张达
朝代：元
体裁：古风

把酒劝流景，为余驻飞光。促中多忧虞，世故莽茫茫。幽若黯霜露，蒹葭睇青苍。登高望浮云，不见鸣鸟翔。块尔独伤处，秋思凌八荒。
咏怀·其五
作者：张达
朝代：元
体裁：古风

悬黎出宝匣，烂然光满目。宋人贵燕石，按剑不尔蓄。抱真方什袭，待价斯韫椟。举世无赏音，何劳楚庭哭。
咏怀·其八
作者：张达
朝代：元
体裁：古风

世情靡如意，忽忽若有亡。欲学广成子，沈忧焉可忘。烈火燎中野，洪流没川梁。经途塞夔虚，冥室悲游光。达生苟不然，身命何能当。
咏怀·其六
作者：张达
朝代：元
体裁：古风

端居抱岑戚，世故繁乃虑。身卑动见尤，悒郁谁与语。出门瞰中泽，鸿雁伤落羽。寒风时悲号，白日窘阴雾。寂寞稻粱谋，忧来泪如注。
咏怀·其十
作者：张达
朝代：元
体裁：古风

霜气肃大泽，虞衡方有为。缘山置罘罝，遐迩宁逸飞。列格掩狡兔，弯弧坠鹍鸡。披林践幽荒，探薄穷险巇。所中必翮羽，流磻岂虚机。焉见凌云雀，飘飖极天涯。
咏怀·其十一
作者：张达
朝代：元
体裁：古风

少年负长剑，猛志厉秋霜。独见绝众虑，高翔起遐方。燕赵遍辙迹，周秦慨兴亡。河山郁云飞，壮观思悠扬。及此悲局促，鬓发华已苍。樊笼岂不念，短翮情自伤。
咏怀·其十二
作者：张达
朝代：元
体裁：古风

阔别慨参商，怀思极令晨。积愤莽胸臆，所亲路无因。岁月不我与，曜灵下西津。零霜众芳歇，鶗鴂徒悲辛。杳杳念索处，栖栖愧离群。高山独有奏，牙旷谁其人。
咏怀·其四
作者：张达
朝代：元
体裁：古风

邪径捷轘辕，康庄塞荆榛。趋舍既异路，谁能复随群。作苦念田家，值兹伏腊辰。酒酣仰天呼，尽醉同比邻。生世聊复尔，委身亦奚论。
夏至闻蝉有感
作者：张达
朝代：元
体裁：古风

昔岁值兹晨，闻蝉在齐郡。已畏别期赊，还忧日方永。予今卧乡国，妻子得相省。却念平生言，愁来愈难整。
夜思
作者：张达
朝代：元
体裁：五言绝句

瘦骨榻痕清，虚堂虫响小。怊怅万古情，朦胧一窗晓。
夜游竹间忆高士叶季文
作者：张达
朝代：元
体裁：古风

竹里风月好，独游深夜时。月光与竹色，鉴映无尘缁。我心政如此，清兴适在斯。那得意中人，复此同襟期。
太和篇
作者：张达
朝代：元
体裁：古风

一气未肇判，太和浑絪缊。如何盘古氏，琢丧扬嚣尘。遂使末俗下，居然昧常伦。上窥太和际，邈若莸与薰。汪生富春秋，恻恻一问津。拜父濠水湄，涕泪盈衣巾。事母竭甘旨，色养终冬春。太和署轩屏，庶类同厥身。阶庭芝兰秀，水木鱼鸟亲。人生苟适意，岂计富与贫。我来属多难，感子厚意陈。要我赋太和，令我愧无垠。不睹太和事，焉知太和淳。身违太和时，心存太和真。举手谢太和，相携归隐沦。
寄复见心上人
作者：张达
朝代：元
体裁：古风

杪秋靓遥夜，木落中帷响。揽衣不遑寐，起视明月朗。南云矫鸿雁，候气悽以怆。援琴伤我悰，怀人叹河广。忆昔奉末契，萧閒诣方丈。清谈霏玉屑，了悟示天壤。眷兹别离久，尘务纷鞅掌。年华感流迈，身世悲俯仰。时有东林思，何能共来往。
寄庐山陈汝言
作者：张达
朝代：元
体裁：古风

林卧疏尘事，闭门春草深。东风偶然来，披拂壁间琴。感彼动中意，□予静者心。坐看西日驰，落景惜颓侵。我本楚狂人，望气江海阴。南来托孤剑，然诺唾千金。岂不眷勋庸，而甘与浮沈。当世属大度，志气尚难任。鼓刀矜馀力，叩角有知音。何必蹈东海，功成还旧林。
寄防季潭上人
作者：张达
朝代：元
体裁：古风

华雨散白日，法云遍空海。菩提妙真相，历劫恒不改。吾师探天根，圆对朗如解。澄源灭诸恼，掩室时自在。汨余游苦波，智性日昏騃。玄关昧精进，六入竞沈痗。如何久离索，执热孰云洒。安得憩旃林，西来揽芳茝。
对月
作者：张达
朝代：元
体裁：古风

月光尔何荣，覆地写我形。我形无污杂，我心自清明。愿得生翅翎，九万随鹏程。大风浩泠泠，扶摇游太清。
感遇
作者：张达
朝代：元
体裁：五言绝句

我有一宝剑，锋芒照胆寒。无人能识鉴，留取自家看。
斋居有感
作者：张达
朝代：元
体裁：古风

遥遥万里道，恨恨千古心。人生驹隙间，胡乃苦其身。庭除滋碧草，桑梓翳白云。高斋掩扉坐，时闻檐铎声。
斗室诗
作者：张达
朝代：元
体裁：古风

萧侯任天性，脱略违氛垢。筑室清河濆，容膝仅如斗。奇怀旷缅邈，广厦知何有。月色净庭除，波光摇户牖。兴至即高歌，客来每沽酒。篇章互酬答，翰墨纷左右。十年守一官，不厌清尘后。退食咏康衢，那能计荣朽。怡情步芳甸，延目睇层阜。澹然至人心，外物信刍狗。
曾氏母挽歌辞
作者：张达
朝代：元
体裁：古风

怕见陇云合，忍歌薤露晞。居然壅氛沴，溘尔下慈闱。令子效戎幕，良人事幽栖。一朝失所助，两地同其悲。涷雨洒长薄，惊风荡交衢。情来但感念，谁不增歔欷。
杂言·其一
作者：张达
朝代：元
体裁：古风

大化运亭毒，三光烛乾坤。气机往复来，一理妙屈伸。咨尔万物育，流形见陶甄。纲维孰云是，主宰道固神。
杂言·其七
作者：张达
朝代：元
体裁：古风

六籍著圣道，昭昭日行空。仲尼苟不作，万古诚昏蒙。吾观春秋成，经世由至公。斯志倘有遂，兴周在其东。梦奠岂虚垂，百王仰休风。
杂言·其三
作者：张达
朝代：元
体裁：古风

神农教耕稼，所重在民食。轩居垂衣裳，端拱作民则。休风扇五帝，尧舜兴让德。举世跻雍熙，曾何知帝力。
杂言·其三十
作者：张达
朝代：元
体裁：古风

为治有大政，米盐非所宜。秦皇日衡书，劳瘁诚可悲。轩后皆垂拱，有虞亦无为。夔龙时满朝，皞皞臻雍熙。
杂言·其三十一
作者：张达
朝代：元
体裁：古风

扁鹊谓桓侯，君疾在腠理。于时用汤熨，所患犹可靡。桓侯不深信，讳疾忌言已。病至乃迎之，无能救其死。
杂言·其三十七
作者：张达
朝代：元
体裁：古风

鼠玉本殊器，方言偶云同。怀璞过郑郊，周人亦何蒙。名实耻不符，凤凰异昆虫。宵人负衅戾，矫伪徒为恭。哲匠有明鉴，瑜瑕当类从。
杂言·其三十三
作者：张达
朝代：元
体裁：古风

十五读诗书，十六学剑术。二十事荒游，扬帆泛溪浡。扶桑睇初晓，水底见日出。鳌抃动三山，金光时灭没。良游竟成梦，局迹愧华发。安得招凤麟，瀛洲看明月。
杂言·其三十九
作者：张达
朝代：元
体裁：古风

太古去我远，登高思凄其。风云何茫茫，飞羽时安之。渺莽俯一气，空荒旷无涯。萧萧寒声来，㵳波增我悲。慷慨发孤咏，凭虚振余衣。
杂言·其三十二
作者：张达
朝代：元
体裁：古风

和氏识秦王，又识楚王心。三献乃见刖，岂云遇知音。我有太古瑟，朱弦间徽金。一弹降灵雨，再鼓丹凤吟。师襄久不作，子野亦已沈。持之苍梧野，日暮浮云深。掩泣更延伫，徘徊九嶷岑。
杂言·其三十五
作者：张达
朝代：元
体裁：古风

赏罚奉天心，纲常日攸植。武公据曲沃，以孽戕宗国。九伐有所施，王诛讵容释。云何东周君，刑用乃尔辟。一军俾为侯，跋扈竟接迹。嗟彼三晋封，其来岂朝夕。
杂言·其三十八
作者：张达
朝代：元
体裁：古风

严陵负孤介，巢许见高志。光武昔下之，东邻崇节义。乃知风化原，信自人主致。苟能激颓风，孰不耻污秽。
杂言·其三十六
作者：张达
朝代：元
体裁：古风

显道善天下，韬行臧厥躬。用舍奚与已，畴能保厥中。尧舜相授受，素王走西东。穷达亦自天，于时嘅污隆。觖望匪脩正，宣淫基祸凶。嗣宗何其愚，乃尔悲途穷。
杂言·其三十四
作者：张达
朝代：元
体裁：古风

九达去榛伤，险途冒风水。穷达理之常，所贵端厥履。箪瓢乐颜巷，带索欢荣启。圣贤数有奇，云何事奸宄。乖张越常分，负乘致凶否。哀彼幕上巢，忘躯辈由已。
杂言·其九
作者：张达
朝代：元
体裁：古风

八政先食货，裕民为国基。农桑苟不给，礼义焉所施。所以制民产，先王有恒规。一夫或失所，虑患起细微。鸿雁赋中泽，王风始云衰。相将念嗷嗷，流冗斯可悲。
杂言·其二
作者：张达
朝代：元
体裁：古风

阴阳始清浊，万物邈以分。不有圣神作，天工谁与陈。盘古代主宰，庖牺肇人文。仰观则悬象，近取譬乃身。允矣立民禄，财成尽经纶。
杂言·其二十
作者：张达
朝代：元
体裁：古风

诈力有时尽，战争自遗患。佳兵诚不祥，其事乃好还。秦人昔虎视，项氏初入关。猛气詟六国，雄风拔河山。屠毒惨未已，燎原恣凶残。不戢竟自焚，哀哀谁与怜。
杂言·其二十一
作者：张达
朝代：元
体裁：古风

立国本忠厚，推恩王者心。文景有遗爱，休光到如今。吾闻当时诏，恻隐由中忱。岂但足胜残，田闾免呻吟。斯意何寂寞，民劳汔谁任。
杂言·其二十七
作者：张达
朝代：元
体裁：古风

怀宠足丧身，饕淫自贻咎。多车奔秦针，窟室死伯有。古来功名士，器量随所受。匪德负浮荣，焉能以持久。默观阴阳化，消长顺常守。知止曷不先，终焉见臧否。
杂言·其二十三
作者：张达
朝代：元
体裁：古风

霸力见假仁，足云辅衰季。桓文世不尔，周道其久坠。恢功却荆楚，搂合振凋弊。明禁整颓纲，朝王兴旷制。遂令横溃时，犹复识名义。所嗟原本浅，诡遇由小器。功烈如彼卑，谋为终徇利。
杂言·其二十九
作者：张达
朝代：元
体裁：古风

造父昔善驭，抑纵不穷马。鸣鸾日有节，辙迹遍天下。贱工何拘拘，挥箠不遑舍。终焉尽马力，奔弊伤解瓦。哲人契斯理，为治尚宽假。艰虞惧衔橛，绥抚道安雅。亿兆奚可穷，谁其戒东野。
杂言·其二十二
作者：张达
朝代：元
体裁：古风

分土古来有，哲王务安边。虚内以事外，经邦道非然。周雅咏薄伐，汉兵出祁连。天威岂不伸，彼土终弃捐。卓尔金城略，屯师丐留田。持重实远计，武功信由全。
杂言·其二十五
作者：张达
朝代：元
体裁：古风

汉武喜开边，雄心事争逐。凿空探河源，因势縻近属。大宛献神马，猃狁潜北谷。弘矣卫霍功，天山继遐躅。中原竟凋弊，省已乃多欲。不有轮台音，民奚去荼毒。
杂言·其二十八
作者：张达
朝代：元
体裁：古风

大鹏升天池，翼若垂天云。搏击九万里，茫茫浑埃尘。斥鴳日啁啾，翱翔止荆榛。腾跃不数仞，亦云任其真。情性不自适，谁能安厥身。
杂言·其二十六
作者：张达
朝代：元
体裁：古风

九五位中正，聪明不宜昏。执疑来谗口，持断开枉门。所以负黼扆，古来警君身。玩彼履阴柔，竖阉敢持钧。犹豫弃刚断，审言循伪真。终焉丧贤傅，汉元成不君。
杂言·其二十四
作者：张达
朝代：元
体裁：古风

三季世下降，贪淫日渐寖。国风成僭差，侈靡斯莫禁。权奸务平夺，安宴怀毒酖。民情滋效尤，展转益以甚。伤哉贾生涕，痛哭时连衽。
杂言·其五
作者：张达
朝代：元
体裁：古风

桀纣弃成宪，炰焚恣淫威。有邦起仁人，大旱兴云霓。惟彼汤与武，征诛适逢时。南巢放独夫，盟津铄王师。扶义匪贪位，奉天恤民痍。犹闻夷叔议，叩马以陈辞。
杂言·其八
作者：张达
朝代：元
体裁：古风

力政弊强秦，商斯废王道。焚坑事诬天，失鹿宜不保。所悲炎刘兴，制作徒草草。当时去古近，遗意尚可考。云何事苟简，乱政乃循蹈。遂令三王迹，泯没如电扫。安得起两生，从之展怀抱。
杂言·其六
作者：张达
朝代：元
体裁：古风

泰伯耻剪商，泯踪去宗国。文王有天命，终不失臣职。小心日寅畏，羑里闻演易。惟彼至德称，宣尼诚感激。
杂言·其十
作者：张达
朝代：元
体裁：古风

五典系彝伦，降衷有恒性。圣人日恭巳，命教先庶政。钦哉司徒职，敷播始由敬。振德时在宽，从容俾就正。后来何苟简，所好非所令。三季嘅浇漓，黎民罔兴行。孰似返淳庞，遐遵有虞盛。
杂言·其十一
作者：张达
朝代：元
体裁：古风

圣人继大宝，心法传厥中。一德无过差，千龄事攸同。尧舜相揖逊，殷周诛彼凶。揆道本无异，天行惟至公。
杂言·其十七
作者：张达
朝代：元
体裁：古风

君德本于学，得师圣则然。成昭与君畴，千古光遗编。我爱版筑士，致君有名言。惟学念素志，进脩若渊泉。愚闇基世祸，瞽行成自专。厥首用颠殒，邦家徒弃捐。
杂言·其十三
作者：张达
朝代：元
体裁：古风

礼乐化民具，斯须难去身。躬行本敬和，制作谐天人。鸣鸟以之至，土风由是淳。夸毗何卑卑，经国徒虚文。固陋昧常典，哇淫丧天真。
杂言·其十九
作者：张达
朝代：元
体裁：古风

贝锦进轻翾，家邦逢酖毒。触龙诚成佞，桀恶弥以沃。伤哉龙逄死，松社走麋鹿。殷鉴谅匪遥，举行一何酷。廉来煽凶祸，大圣遭僇辱。玉马忽朝周，谁云罄忠告。尚忆都俞音，天风�鸣玉。
杂言·其十二
作者：张达
朝代：元
体裁：古风

九卦处忧患，巽云以行权。居变不失常，时中义斯全。窃柄事弗顺，逐君成矫虔。谁云郑祭仲，可与伊挚肩。
杂言·其十五
作者：张达
朝代：元
体裁：古风

易道首咸恒，关雎著风始。人伦本夫妇，外治由内理。闺门尚雍睦，淫辟罔干纪。率礼斯蹈和，王猷以成美。伤哉牝鸡晨，乃尔播奸宄。孰复戒阴凝，齐家先正已。
杂言·其十八
作者：张达
朝代：元
体裁：古风

祖龙游沙丘，秦鹿特竞获。尉佗入南夷，陈胜呼楚泽。中原竟糜烂，黔首罹锋镝。世无隆准人，谁与拯沈溺。芒砀云气起，长剑诚不忒。扶义振三纲，休光并四百。云何千载下，尚力不尚德。
杂言·其十六
作者：张达
朝代：元
体裁：古风

天下亦大具，匪容小力持。无贤伥如瞽，诡说焉足随。廉来昔造佞，箕子早见累。弘血化为碧，周网不能支。所以元首哲，股肱克纲维。赓歌戒丛脞，万事良由隳。
杂言·其十四
作者：张达
朝代：元
体裁：古风

民则具君身，形端影斯正。圣神治天下，所贵能尽性。恢纲播弘范，熙载凝庶政。率土咸宅心，祯祥播休咏。宜彼皇极君，自天成永命。
杂言·其四
作者：张达
朝代：元
体裁：古风

大禹拜昌言，夙闻精一语。帝鸿既以抑，受命主中土。吾闻玄圭锡，明德日斯普。尚忆胼胝忧，江流思万古。
杂言·其四十
作者：张达
朝代：元
体裁：古风

典午卑六经，清谈贱名检。纷纷饰庄老，旷远类行险。滥觞自夷甫，陶诞行莫掩。神州竟陆沈，千古有污玷。
杂言·其四十一
作者：张达
朝代：元
体裁：古风

阳道贵日舒，兴邦全士气。哲人嘅云亡，家国宜殄瘁。伤哉党锢祸，媒孽于汉世。群阴纷内讧，排摈先所忌。孰不戒履霜，艰虞有前备。弱龄不好弄，兰畹结芳佩。聿慕田子风，凛然馀节槩。
杂言·其四十七
作者：张达
朝代：元
体裁：古风

鲁叟昔成经，宪章垂万世。圣人不得位，于是见微意。悄然事笔削，有志文武治。是非明天心，褒贬达王事。麟出岂非时，允为春秋至。
杂言·其四十三
作者：张达
朝代：元
体裁：古风

王业昔偏安，孔明任开济。鞠躬日尽瘁，欲以报先帝。方其事经略，谋画信前计。焕矣渭上师，奸雄诚慑气。天心胡不祐，志决身竟毙。缅彼八阵存，千秋馀涕泪。
杂言·其四十九
作者：张达
朝代：元
体裁：古风

负下未易居，下流多谤议。撝谦不违则，悔吝非已致。在陈孔何歉，居东旦无怼。荣辱自外来，中虚识明志。自矜兆瑕衅，妄想服忧悸。折翼庸得飞，伤行诚罔利。所嗟负性险，疲滑丧中虑。乐善吾敢忘，知非仰前智。
杂言·其四十二
作者：张达
朝代：元
体裁：古风

登高盼神州，观秀向嵩岱。啸歌风云起，怀古何慷慨。年来桑田变，岁月怅斯迈。流离阮籍途，抚迹伤狭隘。独夜发哀音，凄其激天籁。
杂言·其四十五
作者：张达
朝代：元
体裁：古风

书纪帝王道，遗编火于秦。嗟哉伏生传，幸益孔壁文。六体备明训，昭昭条彝伦。虽无百篇完，终见至治因。继述有成宪，君行本诸身。
杂言·其四十八
作者：张达
朝代：元
体裁：古风

仪礼备经制，周官如合模。大哉姬公言，文武道在兹。王泽日薰蒸，渐摩洽肌肤。百年礼乐兴，万世昭良图。谁云出阴谋，蠡测徒区区。
杂言·其四十六
作者：张达
朝代：元
体裁：古风

六义本情性，于时见兴衰。览之思无邪，亦曰兴于诗。删定有深意，劝惩义无遗。兹焉鉴善恶，讽咏开民彝。齐韩何专门，毛郑徒栖栖。至理自矛盾，于今伤背驰。
杂言·其四十四
作者：张达
朝代：元
体裁：古风

二五妙生成，马图泄玄造。人文肇羲画，则象存易道。吾观奇耦间，至理极冲浩。万化本一原，先天岂云老。发挥继三圣，神明恣精讨。九师何区区，异论淆丑好。
梦二子
作者：张达
朝代：元
体裁：古风

江水净篹篹，鲤鱼俱溯游。归鸿尽北向，不为报安否。前者附书去，到家应一月。空有上林期，翻令消息绝。昨梦中男至，仍似昔时痴。殷勤论家事，十问九解颐。稚子笑相语，遥指江头路。记得月圆时，阿爷从彼去。悽悽犹逆旅，款款疑归家。妻孥各会面，欢笑还咨嗟。觉来失所在，摸索空宇中。蓬屋荻为户，飒飒来悲风。人生寄百岁，我今已过半。俛仰梦幻间，浩歌发长叹。
真意轩·其一
作者：张达
朝代：元
体裁：古风

郁抱塞冰炭，迷阳瘁吾神。有生亦悬赘，曷若陶吾真。大化本自然，天君绝纤尘。中虚自閒豫，畦町徒纷纭。我屋此山下，开轩缅青云。松风行共远，流水春盈津。理至情自适，悠然太初民。咄尔谁与此，怀哉彭泽人。
真意轩·其二
作者：张达
朝代：元
体裁：古风

寂感意弥旷，雄观契天真。大块斯噫气，洪炉煽无垠。谁将悟吹万，一理通玄根。匡坐对山月，悲歌入寥旻。
秋斋夜卧有感
作者：张达
朝代：元
体裁：古风

俛默抱愚拙，空斋独掩扉。清风入窗户，明月下床帏。念彼林居叟，行行深夜归。何言蹑高躅，徒使寸心违。
读刘伶传
作者：张达
朝代：元
体裁：古风

刘伶好游山，荷锸尝自随。死葬必以礼，殡殓乃所宜。苟云旷达怀，安用埋藏为。昼夜与寒暑，如斯往复之。暴骨弃中野，铭勋树穹碑。百年等尘土，荣辱定焉如。往哲或可作，吾将议其微。
赠别孙思明
作者：张达
朝代：元
体裁：古风

穴虫辨阴曀，巢鸟惊早寒。所以知微士，不为异患干。孙侯抱利器，射策来吴关。杨叶已百中，错节试一刊。春风动归兴，慷慨怀悲酸。稽首谢绛阙，挂冠趋考槃。方舟晚相遇，意过平生欢。倩论发幽赜，脱跳盘中丸。视彼昧几者，孰能识其端。浮云翳大壑，短水翻长澜。君归适欢会，我往足忧艰。岐路一分手，壮怀良已弹。钓水步清浅，采山陟㠝岏。斯游傥可遂，酌酒开芳颜。
赠别施伯晕
作者：张达
朝代：元
体裁：古风

负疴卧衡宇，过客陈苦辞。政值九日胜，遽兴千里思。黄华适蓓蕾，醁醑复淋漓。称寿捧清酌，怡颜舞斑衣。于此不为乐，居然就分携。长涂积雾壅，水陆罗蛟螭。舟车一失守，悔吝坐相推。所以达识者，临岐审先几。凤山际汉表，旴水赴海涯。回顾山水会，白云长在兹。抚膺但延伫，握手知能期。去矣慎所趋，勿为行子欺。
赠别魏士昭南游
作者：张达
朝代：元
体裁：古风

积雪直川陆，河流冱冰澌。侨居已伤怀，言别复此时。我切桑梓念，子志风云期。出处虽殊致，宠荣应自知。惊飙荡六合，曀曀阴霾垂。群动悉奔伏，众卉纷攘披。登陟一瞻眺，白云在天涯。勖尔慎所持，以慰居者思。
赠黄空明
作者：张达
朝代：元
体裁：古风

高士敦古学，持心常了了。体存虚玄初，用彻品类表。昭示显沈瞢，若鉴灵台沼。匪徒烛旷远，亦弗昧纤小。轩农通内典，诵说达清晓。亲知多俊彦，名闻著根杪。忆昔南州翁，引痾苦相扰。一裁刀圭剂，二竖顷刻剿。载感厚意陈，揄扬那肯少。雄辞耸峥嵘，妙札驰騕袅。生平慕奇术，芳躅无由绍。闻此倍欣然，临风首频矫。愿言谐宿心，行矣袭佳兆。
送严鹏飞助教告老回桃县
作者：张达
朝代：元
体裁：古风

解组适閒身，萧条丘中赏。故山跨梁宋，秋色多榛莽。回车恋桑梓，父老共来往。伏腊倒樽盆，高歌递清响。孤云眇嵩少，一苇叹河广。何所见相思，长淮沙月朗。
重闱堂为丁允共题
作者：张达
朝代：元
体裁：古风

临川有孝子，构堂署重闱。誓报罔极恩，养志思弗违。念昔童竖日，豺狼塞郊圻。母妊父义死，太母是为依。提携风尘际，仓卒将安归。迨今幸树立，深仰鞠育慈。伯也奉祖母，试吏旴水湄。季也守桑梓，事母竭甘肥。各言遂厥志，庶使行不亏。我闻服高义，盛叹重歔欷。勉哉慎所执，始终无或渝。观风倘相及，请试陈兹辞。
雪夜感怀
作者：张达
朝代：元
体裁：古风

雪霰大如拳，风吹堕檐端。鏦铮迸万瓦，令我心苦酸。局蹐败絮中，彻夜不成寐。讥裁今昔事，直欲回天地。梁温有率土，原宪无置锥。凶残必轩翥，忠信反离披。感念五情热，狂呼叫苍昊。徒然宰化育，不肯均覆焘。那得写此曲，远寄云中人。奇怀莫汝诉，谁识明月珍。忠贤启壮图，达士乘逸兴。意适自为娱，功成孰能并。而我且僵卧，栖栖无与俦。何由共携手，继此清夜游。期尔各努力，僶俛加餐饭。时来倘会遇，式副平生愿。
题成和公义字说
作者：张达
朝代：元
体裁：古风

成子有至性，端居常晏如。名言谨佩服，肃穆古制初。济物怀惠爱，秉心无锄铻。温温春阳集，蔼蔼众卉舒。耕凿肆馀暇，还读案上书。有时忽而笑，掩卷重嗟吁。得意任所遇，焉知毁与誉。荷锄蓺芳甸，把钓临清渠。客至供脱粟，采掇园中蔬。上堂具甘旨，炊黍脍鲜鱼。且复自欢乐，潇洒送居诸。顾惭羁旅士，学问靡所储。安得从尔游，讲习暂依于。勖尔慎所趋，慰我离索居。
与陆天游张南村诸公游溪西华严庵
作者：张适
朝代：元
体裁：七言律诗

读书只在松桧林，不道春色弧村深。鸩啼云瞑乱游思，花落水流惊客心。过溪寻僧兰若僻，扫石坐我桫椤阴。杖藜旧路逐樵返，落日已下湖西岑。
为狮子林僧题杂画
作者：张适
朝代：元
体裁：五言绝句

林下雨欲来，竹树风先起。僧定寂无闻，栖禽自惊语。
乐圃林馆·其一
作者：张适
朝代：元
体裁：五言律诗

何处是吾庐，城西数亩馀。坊存前哲号，屋贮古人书。已疾亲栽药，供餐自灌蔬。长年因谢俗，户外少来车。
南塘曲
作者：张适
朝代：元
体裁：古风

堤柳丝丝乌哈哈，曲塘草深沙路狭。野港倦游赪尾鱼，芜田欲斗青头鸭。东风过陌飘尘香，冶游年少紫丝缰。花间不管羁人怨，年年负春空断肠。
宿金井坞
作者：张适
朝代：元
体裁：七言律诗

舟行去郭三十里，天向此中天画图。屋上乱山争接汉，门前一水直通湖。鸟迷岚气栖丛竹，雁带江云下绿芜。为谒百年清献庙，长松深处立斯须。
山中春尽
作者：张适
朝代：元
体裁：七言律诗

萝磴松岩百摺斜，清溪窈窕有人家。树深风送还山鹤，石上泉流出洞花。就竹编篱防早笋，当窗出火焙新茶。门前过涧崎岖路，安得能来长者车。
山居次韵
作者：张适
朝代：元
体裁：古风

山深景更幽，石磴滑难上。春徂众芳歇，雨过百泉响。松头度笙鹤，仙裾令人想。境静神自灵，欲寡心遂养。堆案多道书，过门无俗鞅。日暮揖归僧，松间抱琴往。
拟古
作者：张适
朝代：元
体裁：古风

我马既已秣，我车亦已膏。游子志远行，岂惮终夜劳。海水自言深，泰山自言高。去去涉长道，岁月疾如埽。譬彼风中花，衰谢不复好。惟有惓惓怀，日夕不离抱。
晚过戴隐居草堂
作者：张适
朝代：元
体裁：七言律诗

舣棹垂杨日欲昏，扫斋延客且清论。园池绕屋无十亩，桑柘成林自一村。学礼已能传世业，抱琴终不过王门。为将诗稿窗前读，银烛飞花到酒樽。
村居
作者：张适
朝代：元
体裁：五言律诗

为士爱沟壑，从农力弗胜。不才终困顿，无梦欲骞腾。病惬庭多竹，衰凭杖一藤。到门无杂客，吟子与琴僧。
登柳州城楼
作者：张适
朝代：元
体裁：七言律诗

落日江城烟雾深，宦游每感岁华侵。山川殊助登临兴，雨露常存恋阙心。一鸟远啼沿水树，众峰齐露出云岑。衰年抱病天涯外，目断乡关思莫任。
翠岫楼台图
作者：张适
朝代：元
体裁：七言绝句

岩下楼台拥翠霞，千章嘉树荫窗纱。曲阑干外东风急，人隔珠帘看落花。
过湘潭
作者：张适
朝代：元
体裁：五言律诗

鼓柁清湘曲，烟生日欲晡。吴歌商舶叟，楚语水祠巫。牛背栖鸲鹆，杯间唤鹧鸪。沙汀舟已泊，返照落平芜。
过西墅故人家
作者：张适
朝代：元
体裁：五言律诗

渡水复穿林，幽居石径深。风生花屿暖，云护竹房阴。压酒常年计，逃名物外心。琴樽终日燕，箫散豁冲襟。
过顾使君新居
作者：张适
朝代：元
体裁：七言绝句

解印归来雪满颠，草堂新构水西边。窗前更种萧萧竹，听雨清宵对鹤眠。
题唐人出游图
作者：张适
朝代：元
体裁：古风

白马紫丝缰，春风侠骨香。昨朝斗鸡社，今日赌球场。醉归斜过青松下，金张路逢皆下马。到门弦索候花前，美人争接黄金鞭。
题山水小帧
作者：张适
朝代：元
体裁：七言绝句

秋林雨过云犹湿，绿莎亭子小于笠。渔榔欲来犹未来，隔堤惊起双溪�。
题枇杷青鸟
作者：张适
朝代：元
体裁：七言绝句

草堂只在水西边，雨熟枇杷绕槛前。青鸟飞来又飞去，隔帘冲断煮茶烟。
题梅花道人所制竹枝赠江月轩主者
作者：张适
朝代：元
体裁：七言绝句

月上江斋夜未分，鸾笙遥度隔林闻。上人更寄青瑶麈，时拂天坛五色云。
题画卷
作者：张适
朝代：元
体裁：七言绝句

青山历历树重重，寺在云深第几峰。比屋人家西崦下，夕阳长听讲时钟。
题画赠王生
作者：张适
朝代：元
体裁：七言绝句

岁暮天寒多雪霜，草枯木落万山荒。唯馀清献寺前竹，个个吟风学凤凰。
听雪斋分韵得花字
作者：张逊
朝代：元

夜宴玉山家，春风舞雪斜。佳人歌《白苧》，零乱落梅花。
怀贞居张先生
作者：张逊
朝代：元

不见贞居张外史，故园牢落已经年。山中绝境如三岛，河上遗书著几篇。竹榻何曾延俗客，琼楼只合贮神仙。扁舟有待秋风后，重约湖阴日扣舷。
无题四首
作者：张逊
朝代：元

银屏曲曲掩秋尘，何处车声五色麟。飞燕曾为掌上舞，崔徽不及卷中真。蕙花清露纫成佩，菱带文波绣作茵。独倚疏桐无限思，尽凭鸡卜问江神。一夜泠风入翠幢，梦魂长是绕湘江。香螺脱厣烟生幄，豆寇含胎蝶满窗。碧岫台空云雨断，绛河星动女牛双。牢愁得似秦城远，几日重围未肯降。罘罳凉月午阴移，漠漠重帘怨阿螭。竹泫啼红犹染泪，藕分纤碧尚牵丝。题封欲寄金条脱，收子休弹玉局棋。惆怅章台南畔柳，何人折尽最长枝。新水流云满绿皋，画桥微步听黄袍。空传解佩酬交甫，只惜能诗似茜桃。柳色障尘侵小扇，荷筒含雨沁香醪。蛾眉老去都陈迹，怀古怀春谩自劳。
无题四首·其一
作者：张逊
朝代：元

银屏曲曲掩秋尘，何处车声五色麟。飞燕曾为掌上舞，崔徽不及卷中真。蕙花清露纫成佩，菱带文波绣作茵。独倚疏桐无限思，尽凭鸡卜问江神。
无题四首·其三
作者：张逊
朝代：元

罘罳凉月午阴移，漠漠重帘怨阿螭。竹泫啼红犹染泪，藕分纤碧尚牵丝。题封欲寄金条脱，收子休弹玉局棋。惆怅章台南畔柳，何人折尽最长枝。
无题四首·其二
作者：张逊
朝代：元

一夜泠风入翠幢，梦魂长是绕湘江。香螺脱厣烟生幄，豆寇含胎蝶满窗。碧岫台空云雨断，绛河星动女牛双。牢愁得似秦城远，几日重围未肯降。
无题四首·其四
作者：张逊
朝代：元

新水流云满绿皋，画桥微步听黄袍。空传解佩酬交甫，只惜能诗似茜桃。柳色障尘侵小扇，荷筒含雨沁香醪。蛾眉老去都陈迹，怀古怀春谩自劳。
水调歌头
作者：张逊
朝代：元
体裁：词

玉树后庭曲，千载有馀愁。碧月夜凉人静，曾赋采华游。玉露细摇金缕，香雾轻笼翠葆，折下一天秋。张绪总能老，还自锁眉头。把鸾笺，裁绣句，写银钩。回文巧成锦字，长恨与江流。漠漠梁间燕子，款款花边蝴蝶，梦觉却并州。独感旧时貌，还复照西楼。
水调歌头·玉山名胜集
作者：张逊
朝代：元

玉树后庭曲，千载有余愁。碧月夜凉人静，曾赋采华游。玉露细摇金缕，香雾轻笼翠葆，折下一天秋。张绪总能老，还自锁眉头。把鸾笺，裁绣句，写银钩。回文巧成锦字，长恨与江流。漠漠梁间燕子，款款花边蝴蝶，梦觉却并州。独感旧时貌，还复照西楼。
留别李五峰
作者：张逊
朝代：元

秋风曾过青莲馆，南荡谁传白雁书。只拟马迁为太史，也知枚乘有安车。客星当户江清夜，华月浮空雪霁初。如此好怀舟莫发，凭高酾酒鲙双鱼。
题挟弹图
作者：张逊
朝代：元

绿树阴阴水满堤，春风立马看黄鹂。凭郎金弹莫轻发，恐有慈乌来上栖。
题林屋佳城图
作者：张逊
朝代：元

黄家老子娄东客，望望青山隔太湖。独鹤不归林屋洞，佳城浑似辋川图。秋高月白啼山鬼，树老霜寒长木奴。他日结庐当墓下，好归耕隐学《潜夫》。
题桃花溪
作者：张逊
朝代：元

种桃如种柳，容易得成花。千树恐无地，平原堪子家。晚风迎窈窕，春水绕污邪。久不通人问，循溪步曲斜。
临江仙·戊午九月二十一日，宴罢直省，和徐
作者：张野
朝代：元

帘暮酒阑人散后，满庭松竹萧森。捣残秋思是邻砧。翠屏惊旧梦，白发入新吟。盖世勋名将底用，悠悠往古来今。一灯孤恨夜窗深。筝间纤笋玉，杯冷软橙金。
八声甘州·戊申再到西湖
作者：张野
朝代：元
体裁：词

忆湖光，醉别几春秋，飘泊寓京师。恨无穷烟水，无情岁月，无限相思。万里风沙梦觉，山色碧参差。忙对玻瓈镜，照我尘姿。欲写从前离阔，便安排画舸，准备新诗。见六桥遗构，烟雨强撑支。怨东风、红消翠减，比向来、浑是老西施。如何得、刘郎双鬓，长似当时。
八声甘州·戊申再到西湖
作者：张野
朝代：元

忆湖光，醉别几经春，千里每神驰。恨无穷烟水，无情岁月，无限相思。万里风沙梦觉，山色碧参差。忙对玻璃镜，照我尘姿。欲写从前离阔，便安排画舸，准备新诗。见六桥遗构，烟雨强撑支。怨东风、红消翠减，比向来、浑是老西施。如何得、刘郎双鬓，长似当时。
南乡子
作者：张野
朝代：元

霭霭度春空。长妒花阴月影中。曾为清歌还少驻，匆匆。变作春前喜气浓。一笑为谁容。只许幽人出处同。却恐等闲为雨后，东风。吹过巫山第几峰。
太常引·寿高右丞自上都分省回
作者：张野
朝代：元
体裁：词

巍然勋业历台司。一柱尽能支。报国与忧时。怎瞒得、星星鬓丝。龙门山色，滦河云影，添入介眉诗。沉醉莫推辞。趁秋满、天香桂枝。
太常引·赠歌者妙音居士
作者：张野
朝代：元

前身应是散花仙。一念堕尘缘。参透曲中禅。比一串、摩尼更圆。林莺巧啭，玉冰飞韵，三昧有谁传。休惜遏云篇。早医得、维摩病痊。
夺锦标·七夕
作者：张野
朝代：元

凉月横舟，银横浸练，万里秋容如拭。冉冉鸾骖鹤驭，桥倚高寒，鹊飞空碧。问欢情几许，早收拾、新愁重织。怅人间、会少离多，万古千秋今夕。谁念文园病客。夜色沉沉，独抱一天岑寂。忍记穿针亭榭，金鸭香寒，玉徽尘积。凭新凉半枕，又依稀、行云消息。听窗前、泪雨潇潇，梦里檐声犹滴。
夺锦标·七夕
作者：张野
朝代：元
体裁：词

凉月横舟，银潢浸练，万里秋容如拭。冉冉鸾骖鹤驭，桥倚高寒，鹊飞空碧。问欢情几许，早收拾、新愁重织。恨人间、会少离多，万古千秋今夕。谁念文园病客。夜色沉沉，独抱一天岑寂。忍记穿针亭榭，金鸭香寒，玉徽尘积。凭新凉半枕，又依稀、行云消息。听窗前、泪雨浪浪，梦里檐声犹滴。
寿李秋谷
作者：张野
朝代：元
体裁：七言律诗

璿阶曾共近清辉，一旦云鹏九万飞。再入中书今亦有，两封上国古全稀。霜侵吟袖趋朝去，香惹官袍侍讲归。同使斯文跻寿域，且休回首北山薇。
念奴娇
作者：张野
朝代：元

翠微秋晚，试闲登绝顶，徘徊凝伫。一片清凉兜率界，几度风雷貔虎。钟阜盘空，石城瞰水，形势相吞吐。江山依旧，故宫遗迹何处。遥想霸略雄图，蚁封蜗角，毕竟无人悟。六代兴亡都是梦，一样金陵怀古。宫井朱阑，庭花玉树，偏费骚人句。此情谁会，橹声摇月东去。
念奴娇·白莲用仲殊韵
作者：张野
朝代：元

水风清暑，记平湖十里，寒生纨素。罗袜尘轻云冉冉，彷佛凌波仙女。雪艳明秋琼肌沁露，香满西陵浦。兰舟一叶，月明曾到深处。谁念玉佩飘零，翠房凄冷，几度相思苦。异地相看浑是梦，忍把荷觞深注。碧藕多丝，翠茎有刺，脉脉愁烟雨。江云撩乱，倚阑终日凝伫。
念奴娇·白莲用仲殊韵
作者：张野
朝代：元
体裁：词

水风清暑，记平湖十里，寒生纨素。罗袜尘轻云冉冉，髣髴凌波仙女。雪艳明秋琼肌沁露，香满西陵浦。兰舟一叶，月明曾到深处。谁念玉佩飘零，翠房凄冷，几度相思苦。异地相看浑是梦，忍把荷觞深注。碧藕多丝，翠茎有刺，脉脉愁烟雨。江云撩乱，倚阑终日凝伫。
望月婆罗门引·和李廷弼韵就庆初度
作者：张野
朝代：元

井梧叶下，西风正喜洗尘颜。犹然火甑之间。谁酿一天霖雨，爽气满河关。甚忧民老子，顿觉心宽。风亭月轩。更何用、种琅玕。自有平生节操，未老投闲。群鸟声里，又惊觉、黄粱梦一番。沉醉后、处处麇山。
木兰花慢·为李廷弼再举孙雏之庆
作者：张野
朝代：元

正一阳道长，见佳气，拥青骢。是桐树生孙，桂枝结子，喜庆重重。东床几多痴福，算平生、乃祖积阴功。敢望成吾宅相，但休坠汝家风。今朝何必问穷通。满引紫金钟。看掌上擎来，玉明五岳，漆点双瞳。他年与君归老，向麇山、南北水西东。不怕斜阳醉倒，有人扶两衰翁。
木兰花慢·为李廷弼再举孙雏之庆
作者：张野
朝代：元

正一阳道长，见佳气，拥青骢。是桐树生孙，桂枝结子，喜庆重重。东床几多痴福，算平生、乃祖积阴功。敢望成吾宅相，但休坠汝家风。今朝何必问穷通。满引紫金钟。看掌上擎来，玉明五岳，漆点双瞳。他年与君归老，向＊山、南北水西东。不怕斜阳醉倒，有人扶两衰翁。
木兰花慢·端午发松江
作者：张野
朝代：元

恨无情画舸，载离思，各西东。正佳节惊心，故人回首，应念匆匆。殷勤彩丝系臂，问如何、不系片帆风。醉里阳关历历，望中烟树蒙蒙。驿亭榴火照尘容。依约舞裙红。纵旋采香蒲，自斟芳酒，酒薄愁浓。功名事，浑几许，甚半生、长在别离中。不似东来潮信，日斜还过吴淞。
木兰花慢·端午发松江
作者：张野
朝代：元
体裁：词

恨无情画舸，载离思，各西东。正佳节惊心，故人回首，应念匆匆。殷勤綵丝系臂，问如何、不系片帆风。醉里阳关历历，望中烟树濛濛。驿亭榴火照尘容。依约舞裙红。纵旋采香蒲，自斟芳酒，酒薄愁浓。功名事，浑几许，甚半生、长在别离中。不似东来潮信，日斜还过吴淞。
木兰花慢·送居仁之淮南转运使任
作者：张野
朝代：元

羡秋空一鹗，便得意，脱尘鞲。有道义高情，经纶大手，每事优游。中朝共推雅望，问如何、不肯少迟留。莲幕三年帝里，白云几梦扬州。威名久矣播吴头。地上看钱流。喜鞭算之余，琼花未老，萱草忘忧。依依送君南去，笑竿头、戏技几时收。寄语西楼双鹤，春风来迓吾舟。
木兰花慢·送柳汤佐之覃怀总管任
作者：张野
朝代：元

羡春风五马，恨无计，驻征鞍。想胶漆真情，云烟高兴，诗酒清欢。当时与君年少，到而今、双鬓总成斑。几度批风抹月，几番临水登山。驿途吟袖尚轻寒。珍重且加餐。怕到郡之时，民须加爱，事要从宽。风流赏音人去，纵朱弦、有曲为谁弹。明日倚楼凝望，雁回早寄平安。
木兰花慢·陪安参政宴吴山盛氏楼
作者：张野
朝代：元

爱吴山佳处，凝望际，眼增明。正帘卷江涛，屏开罨画，境接蓬瀛。中朝相君宽厚，领太平、歌吹宴簪缨。巧啭雏莺锦字，哀弹小雁银筝。人生乐事古难并。清兴卷沧溟。恨老矣刘郎，病馀司马，慵举瑶觥。登临不留一语，怕风烟、笑我太无情。收拾新诗未了，钱塘落日潮生。
木兰花慢·饯佟伯起赴江西参政任
作者：张野
朝代：元

算青云人物，名已着，绣衣时。见湖海襟期，诗书气味，鸾鹤丰姿。十年五居廉省，便衣官、拜相复何疑。早岁曾同几砚，至今亲若埙篪。相逢未久遽相辞。忍写饯行诗。早隐隐征帆，湖光潋滟，山翠参差。雄藩笑谈余事，倘兰舟、开宴举金卮。寄语桥边鸥鹭，刘郎尘鬓如丝。
水龙吟
作者：张野
朝代：元

一年好景君须记。桂子天香飘坠。蟾光自古，几番圆缺，几番明晦。何况人生，祸中藏福，进中隐退。向是非乡里，功名场上，百无事，苦萦系。便得侯封万里。到头来虚名何济。人间最好，闲中岁月，酒中身世。一炷龙香，数声水调，几多清致。且今朝拚取，陶陶醉了，又陶陶醉。
水龙吟
作者：张野
朝代：元

瘦筇携得风烟，归来拟待闲吟啸。济时人物，天公又早，安排都了。凤诏泥封，乌台霜凛，好音新报。见西山一带，浮岚滴翠，晚色又添多少。千里威声先到。正秋风渭波寒早。袖中霹雳，何须直把，世间惊倒。激浊扬清，提纲振纪，要归中道。但从今剩把，救民长策，向灯前草。
水龙吟
作者：张野
朝代：元

翠微冷浸清溪，洞天惟许仙家住。主人新葺，柳亭梅坞，竹轩松户。绿野风烟，东山泉石，少人知处。怕椿翁早晚，急流勇退，田园计，已成趣。不恋銮坡玉署。要管领东皋朝暮。君应解得，风波何限，功名良苦。琥珀醅浓，玻璃盏大，醉扶归路。料沙头鸥鹭，也应笑我，却匆匆去。
水龙吟
作者：张野
朝代：元
体裁：词

翠微冷浸清溪，洞天惟许仙家住。主人新葺，柳亭梅坞，竹轩松户。绿野风烟，东山泉石，少人知处。怕椿翁早晚，急流勇退，田园计，已成趣。不恋銮坡玉署。要管领东皋朝暮。君应解得，风波何限，功名良苦。琥珀醅浓，玻瓈盏大，醉扶归路。料沙头鸥鹭，也应笑我，却匆匆去。
水龙吟
作者：张野
朝代：元

重阳何处登临，玉骢惯识南山路。秋空绝顶，西风两鬓，白云双屦。浙浦寒潮，苏堤画舸，吴宫烟树。不一尊琼露，数声金缕，将此景，成虚负。试觅旧题诗句。早斓斑雨苔无数。琼台宝瑟，不堪重记，泛觞流羽。笑捻黄花，闲寻红叶，故人何处。倚危阑北望，燕云晻霭，又征鸿暮。
水龙吟
作者：张野
朝代：元
体裁：词

重阳何处登临，玉骢惯识南山路。秋空绝顶，西风两鬓，白云双屦。浙浦寒潮，苏堤画舸，吴宫烟树。不一尊琼露，数声金缕，将此景，成虚负。试觅旧题诗句。早斓斑雨苔无数。琼泉宝瑟，不堪重记，泛觞流羽。笑撚黄花，闲寻红叶，故人何处。倚危阑北望，燕云晻霭，又征鸿暮。
水龙吟·为中和提点寿
作者：张野
朝代：元

袖中携得新诗，今朝来祝吾师寿。吾师何似，一生清净，淡然笃守。丹骨通明，霜髯潇洒，竹坚松瘦。更不须展放，寿星图画，自是个，希夷叟。忿欲贪痴那有。把玄关近来参透。黄芽白雪，玉炉金鼎，龙蟠虎走。九转功成，不妨笑傲，人间长久。待从师杖屦，八千余岁，肯相容否。
水龙吟·为何相寿
作者：张野
朝代：元

中原几许奇才，乾坤一担都担起。人人都让，庙堂师表，吾儒元气。报国丹诚，匡时手段，荐贤心地。这中间妙理，无人知道，公自有，胸中易。眉宇阴功无际。看阶前紫芝丹桂。且休回首，明波春绿，聪山晚翠。盛旦欣逢，寿杯重举，祝公千岁。要年年霖雨，变为醇酎，共苍生醉。
水龙吟·为王少傅寿
作者：张野
朝代：元

画堂佳气匆匆，玉梅迎腊香初度。人生可庆，官居极品，年登上寿。一代风流，三公仪范，四朝耆旧。算世间除却，东山谢傅，问谁是，调元手。眉宇阴功何厚。看富贵荣华长久。金章照眼，彩衣戏舞，桂枝联秀。尚父规模，武公勋业，亨衢尽有。愿年年剩把，普天霖雨，酿长生酒。
水龙吟·为王少傅寿
作者：张野
朝代：元

画堂佳气葱葱，玉梅迎腊香初度。人生可庆，官居极品，年登上寿。一代风流，三公仪范，四朝耆旧。算世间除却，东山谢傅，问谁是，调元手。眉宇阴功何厚。看富贵荣华长久。金章照眼，彩衣戏舞，桂枝联秀。尚父规模，武公勋业，亨衢尽有。愿年年剩把，普天霖雨，酿长生酒。
水龙吟·为阎静轩寿
作者：张野
朝代：元

仙翁家住蓬壶，骑麟来自祥云表。琼琚玉佩，月裳霞袂，炯然相照。道出羲黄，才过迁围，文如盘诰。向紫霄高处，遨翔容与，知此贵，世间少。万里江湖浩渺。驾风霆有时曾到。斯文谁主，大谟谁决，君归能早。铃索声中，金莲影里，鬓华未老。看九重早晚，天恩飞下，历中书考。
水龙吟·为阎静轩寿
作者：张野
朝代：元

仙翁家住蓬壶，骑麟来自祥云表。琼琚玉佩，月裳霞袂，炯然相照。道出羲黄，才过迁固，文如盘诰。向紫霄高处，遨翔容与，知此贵，世间少。万里江湖浩渺。驾风霆有时曾到。斯文谁主，大谟谁决，君归能早。铃索声中，金莲影里，鬓华未老。看九重早晚，天恩飞下，历中书考。
水龙吟·出郭
作者：张野
朝代：元

太行千里新晴，青山也喜归来好。一鞭秋色，半帆云影，去如飞鸟。桂玉情怀，尘埃面目，鬓华空老。道本无伎俩，颠鸾倒凤，时自把，平生笑。万里江湖浩渺。便安排雨蓑烟棹。闲时哦句，醉时歌曲，醒时垂钓。十载鹓行，孤忠却念，君恩难报。倚篷窗时向，夕阳明处，认琼华岛。
水龙吟·和马西麓韵
作者：张野
朝代：元

故人邂逅相逢，满怀和气无边际。别来一载，光阴回首，水流星坠。白雪歌词，青云人物，知音有几。把沧溟倒卷，天瓢满吸，须拼了，为君醉。醉眼瞢腾不寐。直望断长空万里。风清露冷，乾坤似昼，月华如洗。梦里遨游，蕊珠宫殿，飘然得意。到醒来有句，且休拈出，怕惊尘世。
水龙吟·咏游丝
作者：张野
朝代：元

落花天气初晴，随风几缕来何处。飘飘冉冉，悠悠扬扬，欲留还去。雪茧新抽，青虫暗坠，檐蛛轻度。看垂虹百尺，萦回不下，似欲系，春光住。凭仗何人收取。付天孙、云霄机杼。浮踪浪迹，忍教长伴，章台飞絮。惹起闲愁，织成离恨，万头千绪。望天涯尽日，柔情不断，又闲庭暮。
水龙吟·咏游丝
作者：张野
朝代：元
体裁：词

落花天气初晴，随风几缕来何处。飘飘冉冉，悠悠飏飏，欲留还去。雪茧新抽，青虫暗坠，檐蛛轻度。看垂虹百尺，萦回不下，似欲系，春光住。凭仗何人收取。付天孙、云绡机杼。浮踪浪迹，忍教长伴，章台飞絮。惹起闲愁，织成离恨，万头千绪。望天涯尽日，柔情不断，又闲庭暮。
水龙吟·咏玉簪花
作者：张野
朝代：元

素娥宴罢瑶池，醉簪误堕庭深窈。花神爱护，绀罗轻衬，绿云低绕。秋意重缄，芳心半吐，有香多少。把幽轩好梦，等闲薰破，凉月转，人初悄。冷沁冰壶风袅。肯轻与铅华相照。湘兰标致，水仙风度，也应同调。钗凤香分，鬓蝉影动，此情云渺。问何时分付，一庭寒玉，对妆台晓。
水龙吟·戊午春咏杏花
作者：张野
朝代：元

雪香飞尽江梅，上林桃李寒犹掯。墙头惊见，枯枝闹簇，生红初喷。嫩绿亭台，新晴巷陌，清明相近。甚等闲句引，狂蜂戏蝶，早不管，人春困。不怕蜡痕轻褪。怕东风乱飘残粉。琐窗犹记，双鹅细剪，一簪幽恨。骏马如飞，流光似箭，归期难准。料黄昏微雨，盈盈泪眼，把燕脂揾。
水龙吟·游钱塘西山
作者：张野
朝代：元

一鞭空翠烟霏，笑谈已到山深处。丹崖翠壁，野猿幽鸟，冷泉高树。兜率天中，蓬壶境内，偶成佳遇。正扪参历井，穷探未了，回首早，疏钟暮。画舸亭亭横渡。醉归来被谁留住。云窗雾阁，群仙应笑，尘缘相误。白雪歌残，青鸾梦觉，满身风露。料明年却向，古台高处，忆桃源路。
水龙吟·登滕王阁
作者：张野
朝代：元

画檐丛翠凌霄，暮云还送西山雨。千年陈迹，一时胜概，东南宾主。佩玉鸣銮，西风吹入，江声柔橹。漫登临赢得，征鞍倦客，离思乱，乡心苦。一梦繁华何许。空留得悲凉今古。雄文健笔，星辉日映，鬼呵神护。倚遍阑干，有心也待，留题新句。见一双白鸟，苍烟影里，背人飞去。
水龙吟·登滕王阁
作者：张野
朝代：元
体裁：词

画檐丛翠淩霄，暮云还送西山雨。千年陈迹，一时胜概，东南宾主。佩玉鸣銮，西风吹入，江声柔橹。谩登临赢得，征鞍倦客，离思乱，乡心苦。一梦繁华何许。空留得悲凉今古。雄文健笔，星辉日映，鬼呵神护。倚遍阑干，有心也待，留题新句。见一双白鸟，苍烟影里，背人飞去。
水龙吟·酹辛稼轩墓，在分水领下
作者：张野
朝代：元

岭头一片青山，可能埋得凌云气。遐方异域，当年滴尽，英雄清泪。星斗撑肠，云烟盈纸，纵横游戏。漫人间留得，阳春白雪，千载下，无人继。不见戟门华第。见萧萧竹枯松悴。问谁料理，带湖烟景，瓢泉风味。万里中原，不堪回首，人生如寄。且临风高唱，逍遥旧曲，为先生酹。
水龙吟·题湖山胜槩亭
作者：张野
朝代：元

翠微曾共登临，冷光潋滟三千顷。玉京佳处，景虽天造，地因人胜。若把西施，淡妆浓抹，两相比并。道此间如对，姮娥仙子，慵梳掠，临鸾镜。满意曲阑芳径。早安排、雨篷烟艇。茶瓯雪卷，纹楸雹碎，醉魂初醒。湖海高情，林泉清意，几人能领。算知音只有，中宵凉月，浸蓬莱影。
水龙吟·饮刘氏野春亭用前韵
作者：张野
朝代：元

梦回花露沾衣，夜来酩酊谁留住。依稀犹记，春风亭槛，野云窗户。物外仙姿，一声白雪，翠微深处。要风流陶写，等闲莫遣，儿童辈，识真趣。四海知音难遇。尽疏林暝烟催暮。一杯未举，两眉长皱，人生何苦。只恐明朝，玉骢迷却，武陵溪路。倘刘郎不厌，醒时来访，醉时归去。
江城子·和元复初赋玄圃梅花
作者：张野
朝代：元

雪迷幽径月迷津。水南村。竹间门。惟有天寒，翠袖伴朝昏。玄圃移根来万里，空怨杀，楚江云。玉堂深处护仙真。怕京尘。染芳魂。一种清香，占断百花春。只恐东君偏爱惜，桃与李，却生嗔。
沁园春
作者：张野
朝代：元
体裁：词

前日庐山，今日庐山，岂偶然哉。喜青衫旧梦，轻舟熟路，白云新兴，翠壁丹崖。石镜光寒，香炉烟袅，晴雪飞空玉峡开。天公意，要先生健笔，洗尽尘埃。三年握手金台。甚意气、相期隘九垓。恨征帆缥缈，秋风南浦，书灯冷落，夜雨西斋。莲社香中，琵琶亭上，应念京尘无好怀。君须记，向雁回时节，早寄诗来。
沁园春
作者：张野
朝代：元

前日庐山，今日庐山，岂偶然哉。喜青衫旧梦，轻车熟路，白云清兴，翠壁丹崖。石镜光寒，香炉烟暖，晴雪飞空玉峡开。天公意，欲先生健笔，洗尽尘埃。三年握手金台。任意气、相期隘九垓。恨征帆缥缈，秋风南浦，书灯冷落，夜雨西斋。莲社香中，琵琶亭上，我念京尘无好怀。君须记，怕雁回时节，早寄诗来。
沁园春·为杜左丞寿
作者：张野
朝代：元
体裁：词

勇退归来，一担乾坤，十年息肩。奈东山安石，岂容高卧，洛中司马，须再调元。车拥蒲轮，杖扶灵寿，琴瑟更张为解弦。人都道，果功成霖雨，泽润无边。河汾闲气生贤。算甲子、才同绛县年。更太公八十，出膺熊虎，武公九十，入戴貂蝉。梅信春香，槐阶日暖，数到庄椿岁八千。持杯寿，寿文章宰相，廊庙神仙。
沁园春·为杜左丞寿
作者：张野
朝代：元

勇退归来，一担乾坤，十年息肩。柰东山安石，岂容高卧，洛中司马，须再调元。车拥蒲轮，杖扶灵寿，琴瑟更张为解弦。人都道，果功成霖雨，泽润无边。河汾闲气生贤。算甲子、才同绛县年。更太公八十，出膺熊虎，武公九十，入戴貂蝉。梅信春香，槐阶日暖，数到庄椿岁八千。持杯寿，寿文章宰相，廊庙神仙。
沁园春·为杜左丞寿
作者：张野
朝代：元

勇退归来，一担乾坤，十年息肩。柰东山安石，岂容高卧，洛中司马，须再调元。车拥蒲轮，杖扶灵寿，琴瑟更张为解弦。人都道，果功成霖雨，泽润无边。河汾闲气生贤。算甲子、才同绛县年。更太公八十，出膺熊虎，武公九十，入戴貂蝉。梅信春香，槐阶日暧，数到庄椿岁八千。持杯寿，寿文章宰相，廊庙神仙。
沁园春·为王彦博尚书寿
作者：张野
朝代：元

佳气葱葱，喜事重重，福禄鼎来。记秋官重任，去年显擢，春闱宠渥，今岁安排。寿算绵绵，班资衮衮，迤逦相随到上台。人都道，不调和鼎鼐，岂尽其才。眉间阴德纹开，应只为、惟刑之恤哉。看门闾高大，堪容驷马，儿孙昌盛，已种三槐。唤起琼姬，满斟玉露，官事无多且放怀。年年醉，对春回柳眼，雪晕梅腮。
沁园春·为王彦博尚书寿
作者：张野
朝代：元

佳气葱葱，喜事重重，福禄鼎来。记秋官重任，去年显擢，春闱宠渥，今岁安排。寿算绵绵，班资衮衮，＊逦相随到上台。人都道，不调和鼎＊，岂尽其才。眉间阴德纹开，应只为、惟刑之恤哉。看门闾高大，堪容驷马，儿孙昌盛，已种三槐。唤起琼姬，满斟玉露，官事无多且放怀。年年醉，对春回柳眼，雪晕梅腮。
沁园春·和人韵
作者：张野
朝代：元

世路崎岖，世事纷更，年来饱谙。叹都城十载，霜侵老鬓，江湖万里，尘满征衫。应物才疏，谋身计拙，桂玉生涯岂久堪。乾忙甚，向是非丛里，不要穷探。禅机已悟三三。又何用、天庭似老蚕。羡养生有道，将从子隐，于时无补，只益吾惭。归去来兮，与君同醉，醉后扶持有小男。平生乐，在山前山后，溪北溪南。
沁园春·壬子和人为寿用止酒韵
作者：张野
朝代：元

身世飘零，勋业何成，鬓华渐生。记去年欢笑，遨游帝里，今年憔悴，卧病江城。直道难行，浮名识破，正要生平两眼明。心无歉，但世间公论，自有人评。竹风萧飒初停。算何境、能如梦境清。问命之穷达，三杯酒软，身之去就，一叶舟轻。毁誉从他，醉醒在我，赢得篷窗听雨声。秋江上，更莼鲈无限，鸥鹭多情。
沁园春·宿瓜洲城
作者：张野
朝代：元

瓜步城闉，烟树西津，几回往来。尽洪涛千丈，鱼龙出没，苍颜十载，鸥鹭惊猜。驿馆荒凉，征鞍牢落，寄语楼船且莫开。今宵里，要江声一枕，洗涤羁怀。侵晨风定潮回。便挂起、云帆亦快哉。爱金山东畔，天开罨画，银山南下，地涌诗才。冲破晴岚，拂开苍藓，欲纪兹行百尺崖。还停笔，怕吟鞭犹带，京国尘埃。
沁园春·宿瓜洲城
作者：张野
朝代：元

瓜步城＊，烟树西津，几回往来。尽洪涛千丈，鱼龙出没，苍颜十载，鸥鹭惊猜。驿馆荒凉，征鞍牢落，寄语楼船且莫开。今宵里，要江声一枕，洗涤羁怀。侵晨风定潮回。便挂起、云帆亦快哉。爱金山东畔，天开罨画，银山南下，地涌诗才。冲破晴岗，拂开苍藓，欲纪兹行百尺崖。还停笔，怕吟鞭犹带，京国尘埃。
沁园春·止酒效稼轩体
作者：张野
朝代：元
体裁：词

半世游从，到处逢迎，唯尔曲生。喜一尊乘兴，时居乐土，三杯有力，能破愁城。岂料前欢，俱成后患，深悔从来见不明。筠轩下，抱厌厌病枕，恨与谁评。请生亟退休停。更说甚、浊贤与圣清。论伐人心性，蛾眉非惨，烁人骨髓，鸩毒犹轻。裂爵焚觞，弃壶毁榼，交绝何须出恶声。生再拜，道苦无大故，遽忍忘情。
沁园春·止酒效稼轩体
作者：张野
朝代：元

半世游从，到处逢迎，惟尔曲生。喜一尊乘兴，时居乐土，三杯有力，能破愁城。岂料前欢，俱成后患，深悔从来见不明。筠轩下，抱厌厌病枕，恨与谁评。请生亟退休停。更说甚、浊贤与圣清。论伐人心性，蛾眉非惨，烁人骨髓，鸩毒犹轻。裂爵焚觞，弃壶毁榼，交绝何须出恶声。生再拜，道苦无大故，遽忍忘情。
沁园春·止酒效稼轩体
作者：张野
朝代：元

半世游从，到处逢迎，惟尔麴生。喜一尊乘兴，时居乐土，三杯有力，能破愁城。岂料前欢，俱成后患，深悔从来见不明。筠轩下，抱厌厌病枕，恨与谁评。请生亟退休停。更说甚、浊贤与圣清。论伐人心性，蛾眉非惨，烁人骨髓，鸩毒犹轻。裂爵焚觞，弃壶毁盒，交绝何须出恶声。生再拜，道苦无大故，遽忍忘情。
沁园春·泉南作
作者：张野
朝代：元

自入闽关，形势山川，天开两边。见长溪漱玉，千瓴倒建，群峰泼黛，万马回旋。石磴盘空，天梯架壑，驿骑蹒跚鞭不前。心无那，恰鹧鸪声里，又听啼鹃。区区仕宦谁怜。道有志、从来铁石坚。但长存一片，忠肝义胆，何愁半点，瘴雨蛮烟。尽卷南溟，不供杯杓，得逐斯游岂偶然。天公意，要淋漓醉墨，海外流传。
清平乐·到洪寄新齐和前韵
作者：张野
朝代：元

别离心软。争似交情浅。去路愁肠千百转。回首高城天远。断云零雨西楼。落霞孤鹜南州。应把归期约定，忍教划损搔头。
清平乐·和李御史春寒
作者：张野
朝代：元

日长亭馆。尚问寒深浅。底事今年花信晚。柳外东风未软。韶光已近春分。小桃犹掯霜痕。天意因怜病起，故教迟吐清芬。
清平乐·和李御史春寒
作者：张野
朝代：元

日长亭馆。尚问寒深浅。底事今年花信晚。柳外东风未软。韶光已近春分。小桃犹＊霜痕。天意因怜病起，故教迟吐清芬。
满庭芳·夏日饮王氏园亭
作者：张野
朝代：元

珠箔含风，琐窗凝雾，柳溪别是仙乡。一枝绝艳，袅袅动波光。消尽人间烦暑，冰纨腻、玉骨初凉。肠应断，清商一曲，余韵惹蕖香。幽情还解否，冰莲数合，碧藕丝长。要满斟芳醑，亲举荷觞。耳畔向人微道，便为侬、一醉何妨。归来晚，新愁几许，山雨夜浪浪。
满庭芳·夏日饮王氏园亭
作者：张野
朝代：元
体裁：词

珠箔含风，琐窗凝雾，柳溪别是仙乡。一枝绝艳，袅袅动波光。消尽人间烦暑，冰纨腻、玉骨初凉。肠应断，清商一曲，馀韵惹蕖香。幽情还解否，冰莲数合，碧藕丝长。要满斟芳醑，亲举荷觞。耳畔向人微道，便为侬、一醉何妨。归来晚，新愁几许，山雨夜浪浪。
满江红 题钓台 君房侯霸字也。子陵有 君房
作者：张野
朝代：元
体裁：词

钓台千尺，问谁曾占断，一江新绿。试拜先生眉宇看，何地可容荣辱。遥想当年，故人邂逅，以足加其腹。书生常事，可怜惊骇流俗。应恨惹起虚名，平生正坐，误识刘文叔。笑杀君房痴到底，燕雀焉知鸿鹄。万叠云山，一丝烟雨，比得三公禄。高风千古，冷香聊荐秋菊。
满江红·卢沟桥
作者：张野
朝代：元

半世乾忙，漫走遍、燕南代北。凡几度、马蹄平踏，卧虹千尺。眼底关河仍似旧，鬓边岁月还非昔。并阑干、惟有石狻猊，曾相识。桥下水，东流急。桥上客纷如织。把英雄老尽，有谁知得。金斗未悬苏季印，绿苔空渍相如笔。又平明、冲雨入京门，情何极。
满江红·和吴此民送春韵
作者：张野
朝代：元

九十韶光，惊又见、刺桐花落。春去也、愁人情绪，不禁离索。桃坞霏霏红雨暗，柳堤漠漠香绵薄。恨东风、一夜太无情，都吹却。功名念，平生错。尘土梦，今朝觉。有一尊分甚，圣清贤浊。听我高歌如不饮，何人绿鬓长如昨。况东君、动是再相逢，轻年约。
满江红·和金直卿冬日述怀
作者：张野
朝代：元

冻云垂野，乍乾坤惨淡，冰花飞落。卷地朔风寒彻骨，且把貂裘重着。美酒千钟，清歌一曲，未用伤飘泊。君看席上，玉人娇胜花萼。自笑老矣元龙，黄尘两鬓，镜里今非昨。不愿腰间悬斗印，不愿身骑黄鹤。非俗非仙，半醒半醉，只恐人猜却。钟期安在，为谁重理弦索。
满江红·寄磁下诸公
作者：张野
朝代：元

枫落衡漳，犹记得、离觞鲸吸。惊又见、宫槐禁柳，绿阴如织。行止难穷天素定，功名有分谁能必。任近来、参透妙中玄，床头易。梅雨过，芹池碧。松山月，丹房寂。问此时曾念，京尘踪迹。七碗波涛翻白雪，一枰冰雹消长日。尚得星、多处望麇山，空相忆。
满江红·寄磁下诸公
作者：张野
朝代：元

枫落衡漳，犹记得、离觞鲸吸。惊又见、宫槐禁柳，绿阴如织。行止难穷天素定，功名有分谁能必。任近来、参透妙中玄，床头易。梅雨过，芹池碧。松月山，丹房寂。问此时曾念，京尘踪迹。七碗波涛翻白雪，一枰冰雹消长日。尚得星、多处望＊山，空相忆。
满江红·用李廷弼留别韵
作者：张野
朝代：元

一梦黄粱，邯郸道、几人曾觉。空怨杀、津亭叠鼓，戍楼残角。往岁相逢淮□渡，今年同向钱塘泊。叹飘零、俱为出山忙，平生错。青青鬓，长如昨。纷纷事，轻抛却。道功名何必，凤池麟阁。老境尚期游汗漫，壮心不用伤离索。恨明朝、相望越山重，吴江阔。
满江红·秋日
作者：张野
朝代：元
体裁：词

风雨潇潇，便酿出、新凉庭院。人乍起、一簪楸叶，不堪裁剪。翠幄渐凋槐影瘦，红衣半老蕖香浅。到秋来、何止沈休文，难消遣。鸿雁杳，音尘断。空极目，烟波满。想故人此际，画阑凭遍。别久几将情做梦，归迟一向恩成怨。对西风、无语黯消魂，行云远。
满江红·秋日
作者：张野
朝代：元

风雨潇潇，便酿出、新凉庭院。人乍起、一簪楸叶，不堪裁剪。翠幄渐凋槐影瘦，红衣半老蕖香浅。到秋来、何止沉休文，难消遣。鸿雁杳，音尘断。空极目，烟波满。想故人此际，画阑凭遍。别久几将情做梦，归迟一向恩成怨。对西风、无语黯消魂，行云远。
满江红·秋日
作者：张野
朝代：元

风雨潇潇，便酿出、新凉庭院。人乍起、一簪楸叶，不堪裁翦。翠幄渐凋槐影瘦，红衣半老蕖香浅。到秋来、何止沉休文，难消遣。鸿雁杳，音尘断。空极目，烟波满。想故人此际，画阑凭遍。别久几将情做梦，归迟一向恩成怨。对西风、无语黯消魂，行云远。
玉漏迟·和人中秋韵
作者：张野
朝代：元

桂香浮绿酒。持杯邀月，何愁佳友。欲写秋光，钝笔近来如帚。空对珠宫贝阙，恍夜色、明于晴昼。休忆旧。人情节意，年年同否。浪走紫陌红尘，笑底用腰间，印金悬斗。鹭约鸥盟，江上怪余应久。便有拿云好手，向此夕、何妨深袖。沉醉后。忘却镜中白首。
玉漏迟·和人中秋韵
作者：张野
朝代：元
体裁：词

桂香浮绿酒。持杯邀月，何愁佳友。欲写秋光，钝笔近来如帚。空对珠宫贝阙，恍夜色、明于晴昼。休忆旧。人情节意，年年同否。浪走紫陌红尘，笑底用腰间，印金悬斗。鹭约鸥盟，江上怪余应久。便有挐云好手，向此夕、何妨深袖。沈醉后。忘却镜中白首。
石州慢·忆别
作者：张野
朝代：元

红雨西园，香雪东风，还又春暮。当时双浆悠悠，送客绿波南浦。阳关一阕，至今隐隐余音，眼前浑是分携处。此恨有谁知，倚阑干无语。凝伫。天涯几许离情，化作暮云千缕。过尽征鸿，依旧归期无据。京尘染袂，故人应念飘零，岂知翻被功名误。无处着羁愁，满春城烟雨。
石州慢·忆别
作者：张野
朝代：元
体裁：词

红雨西园，香雪东风，还又春暮。当时双浆悠悠，送客绿波南浦。阳关一阕，至今隐隐馀音，眼前浑是分携处。此恨有谁知，倚阑干无语。凝伫。天涯几许离情，化作暮云千缕。过尽征鸿，依旧归期无据。京尘染袂，故人应念飘零，岂知翻被功名误。无处著羁愁，满春城烟雨。
蓦山溪·和卢彦威应奉食柑韵
作者：张野
朝代：元

洞庭珍味。唤起愁千里。万颗晓霜余，记当时、小园秋霁。玉织分露，半醉对黄花，惊昨梦，渺前欢，岁月如弹指。天涯牢落，无计论心事。冉冉驿尘红，尚依然，袭人芳气。帕罗轻护，不忍破金苞，香簌簌，露霏霏，总是相思泪。
蓦山溪·和卢彦威应奉食柑韵
作者：张野
朝代：元
体裁：词

洞庭珍味。唤起愁千里。万颗晓霜馀，记当时、玉纤分翠。小园秋晚，半醉对黄花，惊昨梦，渺前欢，岁月如弹指。天涯牢落，无计论心事。冉冉驿尘红，尚依然，袭人芳气。帕罗轻护，不忍破金苞，香簌簌，露霏霏，总是相思泪。
蝶恋花·和王瓠山韵
作者：张野
朝代：元
体裁：词

狼藉春衫愁万点。半是征尘，半是啼痕染。别久流光空冉冉。料想病颊成双靥。罗带同心香未敛。甚日兰舟，重把归妆检。极目画楼烟雾掩。凭谁剪却吴江险。
蝶恋花·和王瓠山韵
作者：张野
朝代：元

狼藉春衫愁万点。半是征尘，半是啼痕染。别久流光空冉冉。料想病颊成双靥。罗带同心香未敛。甚日兰舟，重把归装检。极目画楼烟雾掩。凭谁剪却吴江险。
贺新郎
作者：张野
朝代：元
体裁：词

九日城西路。艳平川、黄云万顷，碧山无数。百尺危台堪眺望，抖擞征衫尘土。又惹起、悲凉今古。佩玉鸣鸾春梦断，赖高情、且作风烟主。嗟往事，向谁语。人生适意真难遇。对西风、满浮大白，狂歌起舞。便得腰悬黄金印，于世涓埃何补。愈想起、渊明高趣。莫唱当时朝士曲，怕黄花、红叶俱凄楚。愁思在，雁飞处。
贺新郎 九日同柳汤佐梁平章弟总管 歌酒登
作者：张野
朝代：元

九日西城路。滟平川、黄云万顷，碧山无数。百尺危楼堪眺望，抖擞征衫尘土。又惹起、悲凉今古。佩玉鸣銮春梦断，赖高情、且作风烟主。嗟往事，向谁语。人生适意真难遇。对西风、满浮大白，狂歌起舞。便得腰悬黄金印，于世涓埃何补。愈想起、渊明高趣。莫唱当年朝士曲，怕黄花、红叶俱凄楚。愁正在，雁飞处。
贺新郎·淮上中秋
作者：张野
朝代：元

晚蝀收残雨。喜晴空、冰轮飞上，月明三五。前岁钱塘江上看，去岁京华容与。今岁又、秋风淮浦。料得常娥应笑我，笑星星、鬓影今如许。空浪走，竟何补。此生此夜还知否。问几人、浪苍抖擞，衣裾尘土。独倚篷窗谁共饮，万象不分宾主。恍疑在、玉霄高处。系碎珊瑚未彻，见洪涛、千丈鱼龙舞。舟一叶，任掀举。
阮郎归·题秋山草堂图
作者：张野
朝代：元

青山重叠水萦纡。扁舟隔岸呼。依稀绿野辋川图。又疑陶令居。红树晚，白云孤。乾坤别一壶。草堂潇洒竹窗虚。个中容我无。
青玉案·戊戌元宵客京师赋
作者：张野
朝代：元

千门夜色霏香雾。又春满、朝天路。回首旧游谁与语。金波影里，水晶帘下，总是关心处。征衫着破愁成缕。留滞京尘甚时去。旅馆萧条情最苦。灯无人点，酒无人举。睡也无人觑。
风流子
作者：张野
朝代：元

离思满春江，当时事、争忍不思量。记芳径月斜，凭肩私语，兰舟风软，携手寻芳。回首处，青山遮望眼，绿柳系柔肠。云落雨零，燕愁莺恨，宝钗留股，鸾镜分光。天涯飘零客，情缘向何处，最是难忘。犹剩满襟清泪，半臂余香。□心似雨花，一枝寂寞，梦随风絮，万里悠扬。谁信觉来依旧，烟水茫茫。
鹊桥仙
作者：张野
朝代：元

无穷前古，无穷后世。分得中间百岁。人生七十古来稀，况八九、不如人意。荣枯梦幻，功名儿戏。争甚一时闲气。劝君从此更休痴，且拚却、花前沉醉。
鹊桥仙·咏梅赠人
作者：张野
朝代：元

琼枝纤弱，瑶英娇小。占得江南春早。前村雪里欲开时，料未必、东君知道。芳心一点，幽香多少。几度被花相恼。陇头人去早归来，莫直待、春残莺老。
鹊桥仙·寿王赵公时八十
作者：张野
朝代：元

鸾台钟吕，瀛州房杜。荣贵康宁天付。三公勋业四朝臣，不胜似、磻溪渔父。朝廷尊敬，君王知遇。香满春风玉树。十分寿比老彭年，恰喜庆、筵开一度。
鹊桥仙·寿王赵公时八十
作者：张野
朝代：元

鸾台钟吕，瀛州房杜。荣贵康宁天付。三公勋业四朝臣，不胜似、＊溪渔父。朝廷尊敬，君王知遇。香满春风玉树。十分寿比老彭年，恰喜庆
句
作者：张阿庆
朝代：元

洗砚黑云浮水面，折花红雨落墙头。满地梨花三月暮，隔墙杨柳两家春。秋水芙蓉妆镜晓，暖烟杨柳画屏春。
栖霞洞
作者：张雄飞
朝代：元
体裁：七言律诗

仙李岩前问大还，碧沙瑶草水潺潺。虎随客去春寻药，龙作人来夜叩关。八桂月华连五岭，七星云窦接三山。洞天说有飞升处，只隔云烟缥缈间。
碧鸡山
作者：张雄飞
朝代：元
体裁：五言排律

北阙辞丹凤，南云看碧鸡。紫苔移玉座，瑶草湿金泥。雨霁龙归洞，风生虎渡溪。寻梅穿竹径，采药蹑松梯。白日依山尽，青天入海低。寄书无雁过，择木有猿啼。花映高低树，园分远近畦。飞星驰宝马，沈水吐银猊。鱼戏莲房北，鸥鸣荻渚西。长歌汉颂罢，刻石纪新题。
【双调】殿前欢_杨廉夫席上
作者：张雨
朝代：元

杨廉夫席上有赠
小吴娃，玉盘仙掌载春霞。后堂绛帐重帘下，谁理琵琶？香山处士家，玉局仙人画，一刻春无价。老夫醉也，乌帽琼华。
【商调】梧叶儿_赠龟溪医隐
作者：张雨
朝代：元

赠龟溪医隐唐茂之
参苓笼，山水闲，好处在西关。放取诗瓢去，携将酒榼还。把酒倩歌鬟，休举似江南小山。移家去，市隐闲，幽事颇相关。刘商观奕罢，韩康卖药还。点检绿云鬟，数不尽龟溪好山。
万致柔还省亲舍仆闻而往候道中得此
作者：张雨
朝代：元

数里平冈路，仙山迹渐分。柴荆来鹊语，村落去人群。粉阵松崩雪，涛头日濯云。不缘停仆御，直以候夫君。
三月十三夜对月
作者：张雨
朝代：元

幽篁不见天，况乃见月色。晴来春尚佳，岂不有馀日。离离花气上，稍稍帘阴直。啼鴂夜不眠，声欲碎岩石。闻声思逾寂，悟赏在兹夕。
三衢道中三首
作者：张雨
朝代：元

大溪中道放船流，船压山光泻碧油。三百里滩攲枕过，买鱼酾酒下严州。东风恶剧雨飞花，被底春寒水涨沙。兰茝溪香小回首，一峰晴雪是金华。界道飞流山翠重，杜鹃无语杜鹃红。归人一舸贪新水，浑堕丹青便面中。
三衢道中三首·其一
作者：张雨
朝代：元

大溪中道放船流，船压山光泻碧油。三百里滩攲枕过，买鱼酾酒下严州。
三衢道中三首·其三
作者：张雨
朝代：元

界道飞流山翠重，杜鹃无语杜鹃红。归人一舸贪新水，浑堕丹青便面中。
三衢道中三首·其二
作者：张雨
朝代：元

东风恶剧雨飞花，被底春寒水涨沙。兰茝溪香小回首，一峰晴雪是金华。
三香图
作者：张雨
朝代：元

凌波仙子尘生袜，空谷佳人玉鍊容。不奈天寒风露早，日高犹傍锦熏笼。
上京赐宴王眉叟有诗次韵
作者：张雨
朝代：元

从事何缘过草堂，行都遣赐玉壶方。远劳使者红尘骑，烂煮仙家白石羊。中圣敢辞千日醉，承恩独许四明狂。金茎剩有三清露，润及葵心向太阳。
上方教寺
作者：张雨
朝代：元

橘林千黄金，林静路逾僻。忽临消夏湾，云海浩如积。绮季不可追，空馀骐骥迹。
上清外史薛玄卿寄题菌阁且约以游武夷次韵以答
作者：张雨
朝代：元

馀杭山水著飞楼，楼外长林地转幽。十亩树阴閒濯足，一帘荷气晓梳头。山涛举代嵇康懒，张说论文薛稷忧。萧散人间两外史，平生犹欠幔亭游。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首
作者：张雨
朝代：元

日将公事湖中了，醉入重城列炬明。自古大藩财赋地，古人偏得赋閒情。谢女娇吟雪比盐，北台马耳见双尖。衲衣政索歌姬笑，不道春寒绣被添。写韵轩中尘不惊，与谁同蹑凤凰翎。綵鸾可惜情缘重，只合清斋写道经。钗头新绿荔枝红，那与江桃色味同。闻道端明新进谱，一时殿阁起薰风。香辟春寒玉辟尘，流苏斗帐醉和春。一双明月都无价，寂寞人间第二人。江南在处烟波好，浪迹先生不上船。近就阖闾城下宿，可怜霜月夜娟娟。青城樵者一衰翁，写罢乌丝满袖风。消得玉堂金研匣，至今传入画图中。听碾龙团怯醉魂，分茶故事与谁论。纤纤玉腕亲曾见，秪有春衫旧酒痕。白公种竹苏公柳，谈笑功名后世誇。依旧葑云三万丈，断桥谁与筑堤沙。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首·其一
作者：张雨
朝代：元

日将公事湖中了，醉入重城列炬明。自古大藩财赋地，古人偏得赋閒情。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首·其七
作者：张雨
朝代：元

青城樵者一衰翁，写罢乌丝满袖风。消得玉堂金研匣，至今传入画图中。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首·其三
作者：张雨
朝代：元

写韵轩中尘不惊，与谁同蹑凤凰翎。綵鸾可惜情缘重，只合清斋写道经。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首·其九
作者：张雨
朝代：元

白公种竹苏公柳，谈笑功名后世誇。依旧葑云三万丈，断桥谁与筑堤沙。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首·其二
作者：张雨
朝代：元

谢女娇吟雪比盐，北台马耳见双尖。衲衣政索歌姬笑，不道春寒绣被添。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首·其五
作者：张雨
朝代：元

香辟春寒玉辟尘，流苏斗帐醉和春。一双明月都无价，寂寞人间第二人。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首·其八
作者：张雨
朝代：元

听碾龙团怯醉魂，分茶故事与谁论。纤纤玉腕亲曾见，秪有春衫旧酒痕。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首·其六
作者：张雨
朝代：元

江南在处烟波好，浪迹先生不上船。近就阖闾城下宿，可怜霜月夜娟娟。
东坡书蔡君谟梦中绝句二放营妓绝句三虞伯生题四绝于后真迹藏义兴王子明家要予次韵凡九首·其四
作者：张雨
朝代：元

钗头新绿荔枝红，那与江桃色味同。闻道端明新进谱，一时殿阁起薰风。
东汉高士咏十四首 其一 刘翊
作者：张雨
朝代：元

子相足周旋，破此家产丰。阴功谁为书，得来华阳中。
东汉高士咏十四首 其七 费长房
作者：张雨
朝代：元

赠行青竹杖，壶中有馀地。如何一升酒，尽日登楼醉。
东汉高士咏十四首 其三 梁鸿
作者：张雨
朝代：元

侯光与德耀，布衣心耿耿。长夜五噫歌，谁念空山冷。
东汉高士咏十四首 其九 庞德公
作者：张雨
朝代：元

卧龙拜床下，刘表安能屈。照见采药踪，犹遗鹿门月。
东汉高士咏十四首 其二 封君达
作者：张雨
朝代：元

入山服黄连，还乡骑青牛。借得五岳图，□去三千秋。
东汉高士咏十四首 其五 左慈
作者：张雨
朝代：元

老瞒实雄猜，乃忌仙者徒。鲈鱼既可鲙，蜀姜不可无。
东汉高士咏十四首 其八 范丹
作者：张雨
朝代：元

破甑久生尘，短衣不掩骭。还渠一斛麦，所拾已杂半。
东汉高士咏十四首 其六 向长
作者：张雨
朝代：元

贵诚不如贱，富诚不如贫。自无子平易，孰悟损益因。
东汉高士咏十四首 其十 蓟子训
作者：张雨
朝代：元

欲追蓟先生，白云迷其方。驴鞭不可执，寿与铜狄长。
东汉高士咏十四首 其十一 王乔
作者：张雨
朝代：元

吹笙古仙人，政要玉棺埋。借问双飞凫，何时离县斋。
东汉高士咏十四首 其十三 矫慎
作者：张雨
朝代：元

养寿慕松乔，洁已配箕颍。穴居七十年，娶妻终不肯。
东汉高士咏十四首 其十二 韩康
作者：张雨
朝代：元

公是伯休那，卖药价不二。却问夺牛翁，徵君当过未。
东汉高士咏十四首 其十四 法真
作者：张雨
朝代：元

逃名名我随，避名名我追。去去南北山，与世从此辞。
东汉高士咏十四首 其四 严光
作者：张雨
朝代：元

难与助为理，聊复共偃卧。文叔迫我甚，客星犯帝座。
东汉高士咏十四首·刘翊
作者：张雨
朝代：元

子相足周旋，破此家产丰。阴功谁为书，得来华阳中。入山服黄连，还乡骑青牛。借得五岳图，□去三千秋。侯光与德耀，布衣心耿耿。长夜五噫歌，谁念空山冷。难与助为理，聊复共偃卧。文叔迫我甚，客星犯帝座。老瞒实雄猜，乃忌仙者徒。鲈鱼既可鲙，蜀姜不可无。贵诚不如贱，富诚不如贫。自无子平易，孰悟损益因。赠行青竹杖，壶中有馀地。如何一升酒，尽日登楼醉。破甑久生尘，短衣不掩骭。还渠一斛麦，所拾已杂半。卧龙拜床下，刘表安能屈。照见采药踪，犹遗鹿门月。欲追蓟先生，白云迷其方。驴鞭不可执，寿与铜狄长。吹笙古仙人，政要玉棺埋。借问双飞凫，何时离县斋。公是伯休那，卖药价不二。却问夺牛翁，徵君当过未。养寿慕松乔，洁已配箕颍。穴居七十年，娶妻终不肯。逃名名我随，避名名我追。去去南北山，与世从此辞。
东风第一枝
作者：张雨
朝代：元

清泪如铅，绿房迎晓，宝阶低拥云叶。蜻蜓飞上搔头，依前艳香未歇。西窗暗雨，怪帘低、参差凉月。正一丛、深倚琅玕，石上只愁磨折。问瑶草、应怜短发。曾醉堕、无声腻滑。羞他金雀钿蝉，高似水仙罗袜。芳心断绝，谁与赠、湘皋琼玦。试折花、掷作银桥，看舞素鸾回雪。
中吕·喜春来秦定三年丙寅岁除夜，玉山舟中赋
作者：张雨
朝代：元

江梅的的依茅舍，石濑溅溅漱玉沙，瓦瓯篷底送年华。
问暮鸦，何处阿戎家？。
中庭古柏
作者：张雨
朝代：元

庭中异柏前朝物，铜柯石干兀青苍。云壑终忆老蛟卧，珠树独留威凤翔。月上团阴移覆砌，雨馀古香飘近床。支离疏者深根在，阅尽世人还久长。
丹泉
作者：张雨
朝代：元

涵渟万象一泓中，欲探灵源未易穷。丹窖久埋泉眼赤，珊瑚长浸石头红。评来水味羞扬子，收取沙床赠葛洪。一醉流霞三万日，年年分给羽人宫。
丹阳道中观稼
作者：张雨
朝代：元

行遍山东黄叶村，纵横草路细难分。荒鸡户暗蟏蛸月，落雁天黏䆉稏云。下泽车傍悬酒榼，延陵词畔读碑文。空山更觅牛羊径，入兽依然不乱群。
乙亥二月还钱塘书怀寄刘师鲁
作者：张雨
朝代：元

黑头时与王孙别，春草又青天一涯。贫甚冯驩犹有铗，归来丁令已无家。葑田湖窄残舟少，墓道山荒剩屋斜。还忆菌巢书数卷，雪麋应护手栽花。
乙亥元日试笔
作者：张雨
朝代：元

自古三朝节，于今一笑看。问年书亥字，献岁出辛盘。黔突多蒸术，红冰剩浴丹。行行追胜事，步步埽春寒。
九月风雨清斋
作者：张雨
朝代：元

中林授衣节，寒气早已集。牖户洎裘褐，凡百缺治葺。穷居昧时序，颇讶光景急。丛篁助幽翳，漾濑发空寂。水禽穿屋过，岩树排檐入。陶尊既尘渍，墨突亦雨立。遐思把菊咏，端处掬溜室。空言非药饵，殆不废九日。
书东坡先生画像
作者：张雨
朝代：元

峨嵋秀色杳难攀，玉局仙人不受閒。南斗日躔韩吏部，西湖风气白香山。宁教刺舌奸邪党，可惜低头侍从班。试问东坡铁柱杖，于今海上未曾还。
书怀二十韵奉呈虞集贤
作者：张雨
朝代：元

昭代千龄运，斯文一柱功。初当延祐日，晚识广陵公。朝士因推毂，先生猥击蒙。暌乖遗廿载，寤寐接孤风。太史山川彦，仙儒馆阁崇。置身清切上，用志杳冥中。句法黄初过，才名冀北空。朔南驰使节，江汉借归篷。酒问馀杭姥，泉寻六一翁。境非秋水观，寺即紫微宫。侍坐要王远，移家近葛洪。于焉承咳唾，足以振罢癃。卓尔身为贵，胡然老见攻。战肥终道胜，德重岂途穷。玉趾閒迂步，麻衣病鞠躬。茶烟窗冉惹，墨沼树玲珑。饥甚无瑶草，招来有桂丛。输心何落落，把袂辄匆匆。易进乘轩鹤，难追戏海鸿。明朝去吴会，长笑为谁雄。
书摘阮图
作者：张雨
朝代：元
体裁：四言诗

长松结阴，芳草如莽。丘中微吟，有天际想。彼阮者咸，发我抚掌。一鸟不鸣，众山俱响。
书道童总管赠蔡霞外诗后
作者：张雨
朝代：元

多病潜夫懒入城，旋营草阁看阴晴。竹宫桂馆花繁处，乞与霞仙烂熳行。
二月病怀
作者：张雨
朝代：元

煮药香中听雨眠，都缘未熟养生篇。雪消春水深三尺，日上花阴过几砖。世事悠悠高枕外，衡门寂寂暮霞边。自惭病鹤摧颓甚，却顾云霄意悄然。
云巢楼
作者：张雨
朝代：元

初阳台上白云多，云里层层玉树歌。栖息一枝缘未稳，飞翻干仞奈危何。雨中幕燕雷惊起，峰顶笙鸾目送过。好在丹梯无百尺，屋头看尽白鸥波。
云林席间怀铁笛简草堂
作者：张雨
朝代：元

花朝无花也可怜，桃李矜持不作妍。烂听雨声眠白昼，梦乘艇子上青天。閒居尚庶浮云志，老病难趋卜夜筵。绛帐先生惟寂寞，后堂自理琵琶弦。
云林画
作者：张雨
朝代：元

望见龙山第一峰，一峰一面水如弓。水边亭子无人到，犹有前时蹑屐踪。
京师答薛玄卿
作者：张雨
朝代：元

重重城阙乱烟花，只拟将身乞酒家。试听御沟冰下水，与君持底驻年华。
仙山楼观图为马仲礼作
作者：张雨
朝代：元

忆共能书蔡少霞，良常洞口看桃花。人间诗酒耽迷了，三百年来不到家。
代溪月翁和吴宗师所寄赐酒感兴诗韵
作者：张雨
朝代：元

年年恩霈出皇家，此度仍回八月槎。望阙苍龙分瑞霭，开樽白兽泻流霞。笺天久已知心事，鉴水唯应换鬓华。遥想新春供大礼，班头对御祝椒花。
代玄览真人次虞伯生见寄韵
作者：张雨
朝代：元

屋倚松杉路拥莎，金鳌小隐且婆娑。几年有约遥相望，一棹何时肯见过。老去山中空岁月，秋来江上政风波。黄花满眼香醪熟，对此其如逸兴何。
仲敬画华阳草堂图
作者：张雨
朝代：元

珠树风来学凤鸣，玉泉雨过作琴声。识得良常洞中路，前生我本山玄卿。
伏蛟台胡道玄请题伯生有记
作者：张雨
朝代：元

豫章自昔旌阳宅，借问仙都已劫灰。西山应无剪柏处，东湖遂有伏蛟台。千年铁札化为石，十日阴风怒若雷。妖孽不生寰海静，五陵佳气待君来。
修竹士女图
作者：张雨
朝代：元

空谷佳人玉佩珰，琅玕斜搭领襟长。杜陵野老多才思，解道风吹细细香。
倪元镇玄文馆会饮
作者：张雨
朝代：元

亲知贵浃密，屡此良宴会。堂陛自崇广，促席归卧内。说诗盛使气，屈折高李辈。更端辄笑谑，知节已沾醉。玲珑檐花乱，萧屑风竹碎。政使韩伯休，移床夜相对。
偶成
作者：张雨
朝代：元

黄篾楼中枕书卧，双鹤交鸣惊梦破。青天堕下白云来，卷帘一阵杨花过。
元日雪霁早朝大明宫和辛良史省郎廿二韵
作者：张雨
朝代：元

才设中庭燎，俄看密霰飘。岁开环甲纪，星动指寅杓。凤集天门榜，珂鸣月殿桥。卿云同四表，和气集三朝。陛级肪初截，云层玉旋雕。句陈分彩队，步辇簇青腰。积屑承盘重，吹花到笏消。逶迤光斧座，凌乱缀珠翘。乐共垆烟合，班随翠袖招。阆风游广汉，玉局道逍遥。北戏鱼龙舞，中岩虎豹调。旌旗攒赑屃，冠剑掠招摇。穆酒曾觞母，洪崖及见尧。万年临紫极，一白庆璇霄。朝会仪如此，骞腾意颇饶。身唯参寂寞，世岂绌纷嚣。姑射消疵疠，蓬莱倚泬寥。瑶华搀戴胜，珠树引回镳。有术探鸿宝，何人识爨焦。竟须穷海岱，直拟并松乔。书就神床写，香从别室烧。怜君守华省，琢句废春宵。
元统元年冬十一月句曲外史菌山巢居成制十小诗以自见录呈华阳隐居资一捧腹
作者：张雨
朝代：元

崇元馆主在齐梁，乃有元之吴郡张。相望八百四十载，我居鹤台如故乡。望见飞檐松杪花，下盘阴洞石聱牙。老樵迷路疑相问，若个江东道士家。风水所言唯理气，眼明此术未全疏。景纯解道游仙句，信是青囊有异书。缥缈洞庭连白云，绿橘黄柑能见分。昨日扁舟寻好事，明年处士比封君。谷中仅仅一庵住，坛上累累白石陈。杖随流水过邻舍，席与长松分主宾。但倚茅君为座主，从称外史作官衔。道家六经发愿写，深向石头藏一函。屋壁置书碑版多，雄虹光怪凤凰阿。看到空山十日雪，灶突无烟奈尔何。肯借山中步障锦，与作天下庇寒裘。三尺窗棂万株木，不怕霜寒到上头。只有天公终可倚，我作巢居名倚天。未必高虚无事业，负日读书兼打眠。龙虎山中薛玄子，璚林筑台诗亦工。应接菌山聊尔耳，非关千里事同风。
元统元年冬十一月句曲外史菌山巢居成制十小诗以自见录呈华阳隐居资一捧腹·其一
作者：张雨
朝代：元

崇元馆主在齐梁，乃有元之吴郡张。相望八百四十载，我居鹤台如故乡。
元统元年冬十一月句曲外史菌山巢居成制十小诗以自见录呈华阳隐居资一捧腹·其七
作者：张雨
朝代：元

屋壁置书碑版多，雄虹光怪凤凰阿。看到空山十日雪，灶突无烟奈尔何。
元统元年冬十一月句曲外史菌山巢居成制十小诗以自见录呈华阳隐居资一捧腹·其三
作者：张雨
朝代：元

风水所言唯理气，眼明此术未全疏。景纯解道游仙句，信是青囊有异书。
元统元年冬十一月句曲外史菌山巢居成制十小诗以自见录呈华阳隐居资一捧腹·其九
作者：张雨
朝代：元

只有天公终可倚，我作巢居名倚天。未必高虚无事业，负日读书兼打眠。
元统元年冬十一月句曲外史菌山巢居成制十小诗以自见录呈华阳隐居资一捧腹·其二
作者：张雨
朝代：元

望见飞檐松杪花，下盘阴洞石聱牙。老樵迷路疑相问，若个江东道士家。
元统元年冬十一月句曲外史菌山巢居成制十小诗以自见录呈华阳隐居资一捧腹·其五
作者：张雨
朝代：元

谷中仅仅一庵住，坛上累累白石陈。杖随流水过邻舍，席与长松分主宾。
元统元年冬十一月句曲外史菌山巢居成制十小诗以自见录呈华阳隐居资一捧腹·其八
作者：张雨
朝代：元

肯借山中步障锦，与作天下庇寒裘。三尺窗棂万株木，不怕霜寒到上头。
元统元年冬十一月句曲外史菌山巢居成制十小诗以自见录呈华阳隐居资一捧腹·其六
作者：张雨
朝代：元

但倚茅君为座主，从称外史作官衔。道家六经发愿写，深向石头藏一函。
元统元年冬十一月句曲外史菌山巢居成制十小诗以自见录呈华阳隐居资一捧腹·其十
作者：张雨
朝代：元

龙虎山中薛玄子，璚林筑台诗亦工。应接菌山聊尔耳，非关千里事同风。
元统元年冬十一月句曲外史菌山巢居成制十小诗以自见录呈华阳隐居资一捧腹·其四
作者：张雨
朝代：元

缥缈洞庭连白云，绿橘黄柑能见分。昨日扁舟寻好事，明年处士比封君。
元统甲戌夏五月既望余客义兴王氏怀庆堂十又八日偕士友张德常谒张公洞得七言诗一首寄住山陈长卿周仁仲
作者：张雨
朝代：元

路入秋阴罨画间，弭节洞灵俱启关。东皇衣覆云雾海，玉女盆盛人鸟山。牵骡步步迹石髓，投龙往往祝金环。茅家小史岂尘土，此地一游聊解颜。
八声甘州·舟次垂虹寄玄洲许道民
作者：张雨
朝代：元

柳洲冰未浣柰春寒，仙风引归槎。渺云岑天末，烟江雨外，犹认渔家。独酌瓦瓯篷底，谁与饭胡麻。疑听松风响，水宿蒹葭。天上春愁鹤发，许一庵闲地，坏衲双髽。笑清狂无赖，痼疾是烟霞。念葛洪、移居辛苦，甚左郎、容易问丹砂。凭传语、空山流水，深护桃花。
八月十五夜待月
作者：张雨
朝代：元

移床露坐閒临水，浴鹄湾头足芰荷。秋已平分催节序，月还端正照山河。老怜宋玉生悲思，狂忆桓伊作浩歌。云汉茫茫一卮酒，白头惭愧古人多。
六月六日步过白莲峰眠食尽日而回
作者：张雨
朝代：元

沥沥阶除走暗泉，入厨新溜动厨烟。早来燕坐斋中饭，梦在山光寺里眠。石脚尽盘千个竹，树头未动一声蝉。此中长日谁为伴？海岳庵诗在枕边。
兰雪斋为金坛王敬赋
作者：张雨
朝代：元

谪仙有妙语，清风洒兰雪。高怀千载下，子独慕芳洁。春冰断瑞花，晨露滋奕叶。端居味道腴，光景庶不灭。
再次倪元镇韵
作者：张雨
朝代：元

嗜石未数奇章公，太湖洞庭无此峰。便拟翻身入青壁，谁见抱膝哦长松。乳香从令飞鼠饮，绝路或与樵人逢。玉女下房不可到，只许云气随飞龙。
再次韵实喇卜郎中春游二首
作者：张雨
朝代：元

杨柳三眠午未醒，杨花飞雪散星星。海中蜃气春浮岛，月下胎仙夜降庭。尺素书来云锦织，紫鳞跃处浪纹腥。楼前政有三株树，剪断西山一半青。邻近桃源鸡犬家，不缘迷路得看花。衣裳总湿三危露，服食唯消五色霞。鹤冢浪磨崖上字，渔舟潮阁渡头沙。石盘棋子都狼藉，莫向人间问岁华。
再次韵实喇卜郎中春游二首·其一
作者：张雨
朝代：元

杨柳三眠午未醒，杨花飞雪散星星。海中蜃气春浮岛，月下胎仙夜降庭。尺素书来云锦织，紫鳞跃处浪纹腥。楼前政有三株树，剪断西山一半青。
再次韵实喇卜郎中春游二首·其二
作者：张雨
朝代：元

邻近桃源鸡犬家，不缘迷路得看花。衣裳总湿三危露，服食唯消五色霞。鹤冢浪磨崖上字，渔舟潮阁渡头沙。石盘棋子都狼藉，莫向人间问岁华。
再赋天池
作者：张雨
朝代：元

巃嵷古墩邱，泓潭浸其股。金碧争荡磨，穿穴稍旁午。斩松罗石榻，玄芝错神浒。遥应玉女盆，润及黄精圃。
冬夜震泽风雪异常
作者：张雨
朝代：元

晴燠不可恃，一夕冬令变。屡忘和煦恩，惟曰祈寒怨。老屋雪没隙，广泽风肆便。反覆鼓洪涛，扬簸塞荒堑。隐然洞庭乐，勇盛阖闾战。万物刍狗如，埋没加蹂践。凌晨枉严冱，野日复葱茜。仁哉天地心，观复斯可见。
凌波仙
作者：张雨
朝代：元

春云如水碧粼粼，谁见凌波袜上尘。洛浦湘皋都是梦，手中花是卷中人。
凤凰台上忆吹箫·和欧阳彦珍催桂
作者：张雨
朝代：元

桂影团团，小山丛底，今年特地收香。早阵风阵雨，频掩西窗。一剪辟寒金碎，甚教人、长想容光。凄凉夜，香篝撤去，孤负华堂。金菊芙蓉，尽未怕换叶移根，多少思量。纵素娥老去，肯便相忘。怪得探芳秋蝶，向翠阴深处回翔。非迟暮，一枝折得，留待仙郎。
凤皇山怀古
作者：张雨
朝代：元

江右夷吾浪得名，豫州英槩亦沉冥。夕阳枯木山如赭，秋雨荒台草自青。汉苑玉鱼谁复葬，昭陵石马亦无灵。可怜白发商人妇，犹向灯前话后庭。
初阳台
作者：张雨
朝代：元

初阳台上新亭好，一曲笙簧石壁开。惊起玄真狂道士，步虚飞下玉清台。
十二月三日雪
作者：张雨
朝代：元

快雪真无价，丰年定有期。腊前才一白，至后已多时。玉展琳琅步，花团蛱蝶枝。春风在天上，飘入万年池。
十二月五日雪晴
作者：张雨
朝代：元

日光玉洁千峰立，快雪晴时一气凝。当昼垆亭摧扫巷，犯寒渔榜借收冰。松皮石裂号饥鼠，窗隙尘消触冻蝇。青茁菜芽浑可爱，倩谁春餤捲红绫。
十月十八夜震泽风大作明日大雪异常又明日甲子日出大寒
作者：张雨
朝代：元

弱龄逃世网，一勇以求志。折旋四十载，竟日坐有累。大拙使为巧，小朴使为器。用是役于人，夫岂足言智。飘风鼓具区，如我长噫气。追惟年运往，通夕遂忘寐。圣人罕言命，天道殊难致。委顺待未来，馀日敢终弃。
午日柬杨廉夫
作者：张雨
朝代：元

客有拥琴至，吾宁折简招。足音垂谷口，雨气截山腰。酒倩红泉泻，花为绛节朝。不嫌泥泞极，一舸段家桥。
华山寺三泉
作者：张雨
朝代：元

寺以华山名，一一灵泉泻。会昌旧文字，毁壁存牖下。往劫莲花开，曷以信来者。
南乡子·题李紫筼山居
作者：张雨
朝代：元

午枕托冥搜。得句栖霞半岭头。不柰风篁疏雨过，飕飕。化蝶飞来为少留。石壁倚清秋。袖拂烟痕写远游。信有平生濠濮想，悠悠。身似潜鱼懒上钩。
南洞居三首
作者：张雨
朝代：元

绝涧垂萝一径分，碧岩不与众峰群。秪疑洞口谽谺石，浑是山头片段云。病试术方疏药捡，书移冰研近炉薰。幽人许掾相问讯，转忆山阴王右军。山中栋宇自齐梁，唯数南岩古道场。虎洞窥来光剡剡，鹅池临罢绿泱泱。天寒最觉松神王，丹化悬知鹤寿长。珍重平生金鹊尾，大茅峰下独焚香。华阳南洞幽人居，幽人本是山泽癯。玉门砂无勾漏令，太平酒胜步兵厨。洞穴嵚岩肺腑隔，菖蒲根节龙蛇枯。愿从岁晚饱肥遁，不待著论称潜夫。
南洞居三首·其一
作者：张雨
朝代：元

绝涧垂萝一径分，碧岩不与众峰群。秪疑洞口谽谺石，浑是山头片段云。病试术方疏药捡，书移冰研近炉薰。幽人许掾相问讯，转忆山阴王右军。
南洞居三首·其三
作者：张雨
朝代：元

华阳南洞幽人居，幽人本是山泽癯。玉门砂无勾漏令，太平酒胜步兵厨。洞穴嵚岩肺腑隔，菖蒲根节龙蛇枯。愿从岁晚饱肥遁，不待著论称潜夫。
南洞居三首·其二
作者：张雨
朝代：元

山中栋宇自齐梁，唯数南岩古道场。虎洞窥来光剡剡，鹅池临罢绿泱泱。天寒最觉松神王，丹化悬知鹤寿长。珍重平生金鹊尾，大茅峰下独焚香。
卢疏斋集
作者：张雨
朝代：元

人物西清第一流，曾看绣斧下瀛洲。难求冀北千金骨，空载江南数斛愁。小谢梦无青草句，大苏诗有景疏楼。敬亭依旧峨嵋月，付与骑鲸汗漫游。
危太朴入都为题云林画幅
作者：张雨
朝代：元

故人渺在云林端，手种梓漆阴团团。不愤读书从鬼谷，何嫌卖药近长安。白日定趋天禄阁，青春宜著鵔鸃冠。相思洒尽金壶墨，三十六峰生莫寒。
又次韵
作者：张雨
朝代：元

别后惊心岁已驰，几回草梦绕春池。新诗远寄迢遥驿，旧约重看绝妙碑。鳌禁风清班缀玉，龟溪雪冷鬓垂丝。何时共执论文酒，坐对西窗待月迟。
双调·殿前欢杨廉夫席上有赠
作者：张雨
朝代：元

小吴娃，玉盘仙掌载春霞。
后堂绛帐重帘下，谁理琵琶？香山处士家，玉局仙人画，一刻春无价。
老夫醉也，乌帽琼华。
双调·水仙子
作者：张雨
朝代：元

归来重整旧生涯，潇洒柴桑处士家。草庵儿不用高和大，会清标岂在繁华？纸糊窗，柏木榻。挂一幅单条画，供一枝得意花，自烧香童子煎茶。
古意
作者：张雨
朝代：元

吴绫光纚纚，织成鲸掉尾。美人不敢裁，恐触波浪起。
古诗十首
作者：张雨
朝代：元

不爱昆冈玉，不爱江汉珠。爱己有苍璧，有之利有馀。吾生为我有，其利当何如。论爵不足贵，论富不能踰。达生命之情，顺生以自娱。荆人有遗弓，索之将奚为。且荆人遗之，乃荆人得之。孔子闻之曰，去其荆可耳。老聃闻则曰，去其人可矣。天下有至公，孔聃得其理。天地且弗有，莫知其所始。墨子叹染丝，所叹一何长。染于苍则苍，染于黄则黄。奚独染丝然，染国在所当。有染如伊皋，禹汤称圣王。殷纣染恶来，既染国亦亡。染士如孔聃，死久道弥光。鲁君聘颜阖，踰垣避使者。我非恶富贵，君胡独不舍。全生以为上，迫生以为下。当知得道人，治国其土苴。虞人百里奚，所鬻五羊皮。有得其说者，乃是公孙枝。献诸秦穆公，四境不足治。贤者倘不遇，后世谁当知。昔者齐桓公，往见小臣稷。一日凡三至，欲见且弗得。骜爵固轻主，骜霸亦轻士。大夫纵骜爵，骜霸吾敢尔。所以终见之，不为从者止。谁云内行缺，论霸亦可矣。桓公遇宁戚，饭牛中夜起。赐之以衣冠，一说境内理。再说为天下，桓公以师事。卫与齐不远，安用疑客子。不患有小恶，所患亡大美。且人固难全，用长当若此。业烦则无功，礼烦则不庄。令苛则不听，禁多则不行。国人逐狡兔，因之杀子阳。严刑无所赦，适见召乱亡。齐有善相狗，假买取鼠者。数年不取鼠，畜之不如舍。相曰实良狗，志在獐麈鹿。欲观取鼠能，请桎其后足。桎足乃取鼠，淹尔骥獒气。安得忘言徒，喻此鸿鹄志。燕雀争善处，处在大屋下。姁姁甚相乐，子母得相哺。一朝灶突决，火炎屋栋燬。燕雀色不变，不知祸及己。人臣私聚敛，迷国坏纲纪。孰谓斯人智，不如燕雀耳。
古诗十首·其一
作者：张雨
朝代：元

不爱昆冈玉，不爱江汉珠。爱己有苍璧，有之利有馀。吾生为我有，其利当何如。论爵不足贵，论富不能踰。达生命之情，顺生以自娱。
古诗十首·其七
作者：张雨
朝代：元

桓公遇宁戚，饭牛中夜起。赐之以衣冠，一说境内理。再说为天下，桓公以师事。卫与齐不远，安用疑客子。不患有小恶，所患亡大美。且人固难全，用长当若此。
古诗十首·其三
作者：张雨
朝代：元

墨子叹染丝，所叹一何长。染于苍则苍，染于黄则黄。奚独染丝然，染国在所当。有染如伊皋，禹汤称圣王。殷纣染恶来，既染国亦亡。染士如孔聃，死久道弥光。
古诗十首·其九
作者：张雨
朝代：元

齐有善相狗，假买取鼠者。数年不取鼠，畜之不如舍。相曰实良狗，志在獐麈鹿。欲观取鼠能，请桎其后足。桎足乃取鼠，淹尔骥獒气。安得忘言徒，喻此鸿鹄志。
古诗十首·其二
作者：张雨
朝代：元

荆人有遗弓，索之将奚为。且荆人遗之，乃荆人得之。孔子闻之曰，去其荆可耳。老聃闻则曰，去其人可矣。天下有至公，孔聃得其理。天地且弗有，莫知其所始。